text:
Фото:
БР элемтә һәм киң коммуникациялар министры тармаҡтың иң яҡшы хеҙмәткәрҙәренә дәүләт наградалары тапшырҙы
Фото:
Башҡортостандағы киң мәғлүмәт сараларының иң яҡшы вәкилдәре Рәсәй матбуғаты көнөндә юғары дәүләт наградалары алды. Йыл һайын 13 ғинуарҙа билдәләнеүсе матбуғат хеҙмәткәрҙәрең һөнәри байрамы уңайынан ойошторолған бөгөнгө тантана БР элемтә һәм киң коммуникациялар министры Борис Мелкоедов ҡатнашлығында үтте.
Республиканың өс вәкиле Рәсәй Элемтә һәм киң коммуникациялар министрлығының маҡтау грамоталарына лайыҡ булды. Улар - «Янаульские зори» гәзитенең бүлек мөдире Анфиса Кузнецова, «Кама таңдары» гәзитенең яуаплы секретары Тәузиә Миронова һәм «Салауат» редакция-нәшриәт комплексы баҫмасыһы Флүзә Шәймөхәмәтова.
«Белебеевские известия» гәзитенең баш мөхәррире Любовь Иванова БР Президенты Рөстәм Хәмитовтың Указы менән тармаҡты үҫтереүгә тос өлөш индергәне өсөн Башҡортостан Республикаһының Маҡтау грамотаһына лайыҡ булды.
Уның ике хеҙмәттәшенә БР Президенты Указы менән «Башҡортостан Республикаһының атҡаҙанған матбуғат һәм киң мәғлүмәт хеҙмәткәре» исеме бирелде. Маҡтаулы исемде «Янаульские зори» гәзитенең баш мөхәррире Рима Ғәбделхакова менән «Өмөт» гәзите хәбәрсеһе Резида Кадикова алды.
Бынан тыш, байрам сараһы сиктәрендә БР Элемтә һәм киң коммуникациялар министрлығының һәм Журналистар союзының маҡтау грамоталары тапшырылды, шулай уҡ бер нисә һөнәри конкурс еңеүселәре иғлан ителде.


c: text/html

text:
Рөстәм Хәмитов: «Һөҙөмтәле эшләгән парламент – халыҡ власы органы»
Башҡортостан Президенты Рөстәм Хәмитов БР Дәүләт Йыйылышы – Ҡоролтайға үҙенең йыллыҡ Мөрәжәғәтнамәһендә һөҙөмтәле идара итеү мөхитен булдырыу мәсьәләһен ҡуҙғатты. Төбәктә булдырылған «аҡыллы» йәмғиәт принциптары власть органдары асыҡлығын артабан арттырыуҙы, дәүләт идараһы процесына мәғлүмәт технологияларын индереүҙе күҙ уңында тота.
— Беҙгә уңышлы эшләгән закондар сығарыу власы кәрәк. Минеңсә, һөҙөмтәле эшләгән парламент – ул халыҡ власы органы һәм бер үк ваҡытта ул халыҡтың йәшәү сифатын яҡшыртыуҙың хоҡуҡи нигеҙен булдырыу, бөтә йәмғиәттең мәнфәғәттәрен иҫәпкә алған ҡарарҙар ҡабул итеү буйынса үҙәк булып тора. Ошо маҡсаттарҙа уның һәр комитеты ҡарамағында эксперттар йәмәғәт төркөмөн булдырырға мөмкин, — тип билдәләне Рөстәм Хәмитов.
Алдағы йылдың сентябрендә республикала Башҡортостан Республикаһының бишенсе саҡырылыш Дәүләт Йыйылышы – Ҡоролтайға депутаттар һайлау үтә. Бөгөнгө көндә Башҡортостанда 20-нән ашыу сәйәси партия теркәлгән.
— Яңы булдырылған барлыҡ партияларҙың да депутатлыҡ мандаттарын ала алмауы бар. Әммә быға ҡарамаҫтан, уларҙың һәр береһе үҙҙәре хаҡында әйтергә тейеш, — тине республика башлығы. – Парламентыбыҙ республика халҡының именлеген нығытыуға йүнәлтелгән закон проекттарын тикшереү һәм ҡабул итеү өсөн һөҙөмтәле эшләгән фекер алышыу майҙансығына әүерелер, тип ышанам.

robotstxt: allowed

filter: keep


text:
Төбәктә Берҙәм дәүләт имтиханының яҡынса һөҙөмтәләре билдәле булды Фото: Олег Яровиков
Төбәктә Берҙәм дәүләт имтиханының яҡынса һөҙөмтәләре билдәле булды
Төбәктә Берҙәм дәүләт имтиханының яҡынса һөҙөмтәләре билдәле булды Фото: Олег Яровиков
ӨФӨ, 2016 йыл, 1 июль. /«Башинформ» мәғлүмәт агентлығы, Эльмира Сабирова/.
Башҡортостан Мәғариф министрлығында Берҙәм дәүләт имтиханына яҡынса йомғаҡ яһалды. Республика мәғариф министрының беренсе урынбаҫары Айбулат Хажин билдәләүенсә, быйыл Берҙәм дәүләт имтиханында ҡатнашыусылар эштәрҙе уҙған йылдарға ҡарағанда яҡшыраҡ башҡарған.
Профилле математика буйынса һөҙөмтәләр былтырғынан ике тапҡырға тиерлек яҡшыраҡ. Быйыл 435 кеше юғары балл (80-дән күберәк) йыйған (былтыр — 294). Ун кеше 100 балл туплаған, 2015 йылда ундайҙар булманы. Уҡыусыларҙың 11,2 проценты минималь балды (27) йыя алманы — былтыр 25,1 процент. Һуңғы һандар үҙгәрергә мөмкин. Был — төп этаптың мәғлүмәттәре, тип аныҡланы министр урынбаҫары.
База кимәлендәге математикаға килгәндә, бында ла ыңғай динамика күҙәтелә. Имтихан тапшыра алмаған уҡыусыларҙың һаны 5,1 проценттан 2,1-гә тиклем кәмегән. Отличниктар һаны, киреһенсә, артҡан: былтыр 34,9 процент (4628) булһа, быйыл иһә 51,5 процент (9424).
Башҡортостан мәғариф министрының беренсе урынбаҫары тәбиғи-фәнни йүнәлештәге предметтар буйынса Берҙәм дәүләт имтиханының яҡшы һөҙөмтәләрен дә билдәләне.
Тағы ла бер мотлаҡ предмет — рус теле. Республикала уртаса балл — 66. Юғары балл йыйған (80-дән күберәк) эштәр һаны — 15,9 процент, 2015 йылда был һан 15 процент тәшкил иткән. 100 балға 21 кеше яҙған. Уҡыусыларҙың 0,4 проценты ғына минималь балды (24) йыя алмаған.
Башҡортостанда 39 кеше 100 балл туплаған. Шул иҫәптән географиянан — ике, әҙәбиәттән — бер, рус теленән — 21, профилле математиканан — 10, биологиянан — ике, информатиканан — өс.
Дөйөм алғанда, быйыл республикала Берҙәм дәүләт имтиханы объектив һәм тотҡарлыҡһыҙ үтте. Алты тәртип боҙоу осрағы теркәлде, уларҙың эштәре юҡҡа сығарылды.


text:
Өфөлә «Ике лә генә егет» тип аталған яңы нәфис фильмдың исем туйы була
ӨФӨ, 2015 йыл, 3 сентябрь. /«Башинформ» мәғлүмәт агентлығы, Ләйлә Аралбаева/.
10 сентябрҙә баш ҡаланың Актерҙар йортонда «Ике лә генә егет» тип аталған ҡыҫҡа метражлы нәфис фильмдың исем туйы була. Йәш режиссер Таңсулпан Бураҡаеваның картинаһы быйыл «Башҡортостан» киностудияһында төшөрөлгән. Фильм Рәсәй киноһы көнөндә киностудияның «Родина» кинотеатрында уҙғарылған юбилей сараһында тәүге тапҡыр тамашасы хөкөмөнә сығарылды.
Кинотаҫманың нигеҙендә XIX быуат аҙағында Көньяҡ Уралда йәшәгән башҡорттарҙың тормошонан алынған хәл-ваҡиға ята. Ике ҡарт бер арбаға ултырып Ырымбурға судлашырға бара һәм юлда ҡасандыр үҙҙәренең дуҫтар булыуын иҫенә төшөрә.
«Был фильм — Санкт-Петербург кино һәм телевидение институтындағы диплом эшем, — тине режиссер. — Кинотаҫманы төшөрөүҙә әүҙем ҡатнашыусылар, бағыусыларыбыҙ өсөн айырым исем туйы уҙғарырға кәрәк. Сөнки һәр фильм ижади эҙләнеүҙәр һәм финанс һалыуҙар, энергия һәм энтузиазм талап итә».
Башҡортостан Кинематографистар союзының матбуғат секретары Зөһрә Бураҡаева хәбәр итеүенсә, «Ике лә генә егет» фильмының исем туйында тамашасылар тарихи костюмдар коллекцияһын ҡарай, арбаға ултырып иҫтәлеккә фотоға төшә, фильмды төшөргән саҡта булған ҡыҙыҡлы хәлдәрҙе тыңлай һәм халҡыбыҙҙың милли ризығы — талҡан менән сәй эсә аласаҡ. Бынан тыш, төп ролдәрҙе башҡарған Башҡортостандың халыҡ артисы Рәүил Ғәлин һәм Зиннур Байбулатов, шулай ижади төркөм: режиссер Таңсулпан Бураҡаева, оператор Илсур Ишаев, рәссам Евгений Крупин, композитор Урал Иҙелбаев менән яҡынданыраҡ танышыу мөмкинлеге буласаҡ. Фойела фильмдар менән дисктар, милли стилдәге биҙәүестәр һатыу ойошторола.
Сара Башҡортостан Кинематографистар союзы булышлығында уҙғарыла. Унда инеү — саҡырыу билеттары буйынса, улар Актерҙар йорто алдында барлыҡ теләүселәргә бирелә. Киске сәғәт 6-ла башлана.


text:
«Салауат Юлаев» Гагарин кубогының көнсығыш финалына сыҡты Фото: Олег Яровиков
«Салауат Юлаев» Гагарин кубогының көнсығыш финалына сыҡты
«Салауат Юлаев» Гагарин кубогының көнсығыш финалына сыҡты Фото: Олег Яровиков
ӨФӨ, 2016 йыл, 21 март. /«Башинформ» мәғлүмәт агентлығы, Дмитрий Слезин/.
Омскиҙа Гагарин кубогы-2016 көнсығыш ярымфиналының хәл иткес уйыны тамамланды.
«Авангард» Өфөнөң «Салауат Юлаев» командаһынан еңелде.
Беренсе осор Омск хоккейсылары файҙаһына тамамланды — 1:0.
Икенсе осорҙа өфөләр ике шайба индерҙе. Тәүҙә Александр Соин иҫәпте тигеҙләне — 1:1, һуңынан Максим Майоров ҡунаҡтарҙы алға сығарҙы — 2:1.
Өфөләр серияла 4:3 иҫәбе менән еңде һәм Көнсығыш Конференцияһы финалында Магнитогорскиҙың «Металлург»ы менән осраша. Тәүге осрашыуҙар 23 һәм 25 мартта Магнитогорскиҙа уҙа.


text:
«Алтын көҙ-2010»да Башҡортостанға иген ҡайтарыу тураһында Килешеүгә ҡул ҡуйылғанФото: Марина Чепикова
«Алтын көҙ-2010»да Башҡортостанға иген ҡайтарыу тураһында Килешеүгә ҡул ҡуйылған
«Алтын көҙ-2010»да Башҡортостанға иген ҡайтарыу тураһында Килешеүгә ҡул ҡуйылғанФото: Марина Чепикова
Бөгөн Мәскәүҙә асылған XII «Алтын көҙ» Рәсәй агросәнәғәт күргәҙмәһендә «Берләштерелгән иген компанияһы» асыҡ акционерҙар йәмғиәте менән Башҡортостан республикаһына иген ҡайтарыу тураһында килешеүгә өлгәшелгән. БР Хөкүмәте Премьер-министры урынбаҫары Шамил Вахитов менән БР ауыл хужалығы министры Азат Йыһаншин компанияның генераль директоры Сергей Левин менән республикаға иген ҡайтарыу перспективаларын тикшерҙе.
Берләштерелгән иген компанияһы быйыл йәй ҡоролоҡтан һуң барлыҡҡа килгән илдең иген етештереүсе һәм иген ҡулланыусы төбәктәре араһындағы иген дисбалансын бөтөрөүҙе үҙенең маҡсаты итеп ҡуя.
БР Ауыл хужалығы министрлығының матбуғат хеҙмәтенән хәбәр итеүҙәренсә, иген ташыу тураһында «Берләштерелгән иген компанияһы» асыҡ акционерҙар йәмғиәте менән төҙөлгән килешеү «Алтын көҙ-2010»да ҡул ҡуйылған Башҡортостан өсөн беренсе мөһим документ булып тора.


text:
Фото:
Рөстәм Хәмитов Рәсәй Сәйәсәт мәктәбен тамамлаусыларҙың проекттарын юғары баһаланы
Фото:
23 октябрҙә республика Президенты Рөстәм Хәмитовҡа төбәк Рәсәй Сәйәсәт мәктәбен тамамлаусыларҙың Башҡортостандың социаль-иҡтисади үҫешен камиллаштырыуға йүнәлтелгән иң яҡшы инновацион проекттары тәҡдим ителде. БР Дәүләт Йыйылышы-Ҡоролтай Йортонда Сәйәсәт мәктәбен тамамлаусылар менән осрашыуҙа «Берҙәм Рәсәй» фирҡәһенең Генераль советы секретары урынбаҫары, Социаль-консерватив сәйәсәт үҙәге президенты Юрий Шувалов, «Берҙәм Рәсәй» фирҡәһенең Төбәк политсоветы секретары, республика парламенты спикеры Константин Толкачев, ҡайһы бер министрлыҡтар һәм ведомстволар етәкселәре ҡатнашты.
Был презентация йомғаҡтары буйынса Рөстәм Хәмитов проекттарҙың төрлөлөгөн һәм актуаллеген билдәләне.
— Был туризм да, ҡалдыҡтарҙы эшкәртеү ҙә, электрон йорттар идаралығы, йәштәр өсөн интерактив телеканал... Мин йәштәребеҙҙең шул тиклем талантлы булыуына хайран ҡалам, — тине төбәк башлығы. — Был проекттарҙың күбеһен беҙ мотлаҡ тормошҡа ашырасаҡбыҙ, сөнки проекттар иҡтисади планда бик ҡыҙыҡлы һәм файҙалы. Беҙҙең бурыс проекттар авторҙарын яҡлауға ҡайтып ҡала. Был — республиканың киләсәге, буласаҡ сәйәсмәндәр һәм идара итеүселәр, беҙ улар өсөн шарттар булдырырға тейешбеҙ. Беренсе төбәк Рәсәй Сәйәсәт мәктәбе тап беҙҙә эшләүе Башҡортостан өсөн үтә мөһим.


text:
Өфөлә «Мисс Башкортостан» республика гүзәллек конкурсы еңеүсеһе билдәләнәсәк Фото: «Мисс Башкортостан» модель агентлығы
Өфөлә «Мисс Башкортостан» республика гүзәллек конкурсы еңеүсеһе билдәләнәсәк
Өфөлә «Мисс Башкортостан» республика гүзәллек конкурсы еңеүсеһе билдәләнәсәк Фото: «Мисс Башкортостан» модель агентлығы
ӨФӨ, 2016 йыл, 14 апрель. /«Башинформ» мәғлүмәт агентлығы, Гөлфиә Акулова/.
Йәкшәмбе, 17 апрелдә, «Башҡортостан» дәүләт концерт залында «Мисс Башкортостан-2016» матурлыҡ бәйгеһенең финалы уҙа. Сараны ошо уҡ исемдәге модель агентлығы ойоштора. Республиканың тәүге һылыуҡайы исеме өсөн 19 ҡыҙ, төрлө ҡала һәм район вәкилдәре көс һынашасаҡ.
Финалға әҙерлек барышында бәйгеселәр «Мисс Талант», «Мисс Топ-модель» этаптарын үтте. Өфөнән Лилиә Бережная — «Мисс Талант», Стәрлетамаҡтан Надежда Ивченкова «Мисс модель» исеменә лайыҡ булды. Быйылдан башлап «Мисс Башкортостан» конкурсында ҡатнашыусыларҙың хәйриә һәм ирекмәнлек эшмәкәрлеге еңеүҙең төп шарты булып тора. Һәр кем үҙенең ҡала йәки районында хәйриә проектын әҙерләй. Улар етем балалар өсөн концерттар, фотосессиялар, конкурстар ойоштора, балалар йорттары өсөн канцелярия кәрәк-яраҡтары һәм уйынсыҡтар йыя, йәнлектәргә ярҙам акциялары үткәрә. «Бәйләнештә» социаль селтәрендәге төркөмдә һәр проект менән танышырға һәм оҡшағаны өсөн тауыш бирергә мөмкин.
Ғәҙәттәгесә, финалда ҡыҙҙар визитка, ижади конкурс, дефиле номинацияларында үҙҙәренең матурлығын һәм һәләттәрен күрһәтәсәк. Сара ҡунаҡтарын ҡыҙыҡлы концерт программаһы көтә.
Тамашасыларҙың тауыш биреү һөҙөмтәләре һәм жюри баһаһы буйынса биш еңеүсе билдәләнәсәк. Гран-приға лайыҡ булыусы халыҡ-ара һәм Бөтә Рәсәй гүзәллек бәйгеләрендә Башҡортостан исеменән сығыш яһаясаҡ.


text:
Башҡортостанда яңы эске эштәр бүлеге асылдыФото: Олег Яровиков
Башҡортостанда яңы эске эштәр бүлеге асылды
Башҡортостанда яңы эске эштәр бүлеге асылдыФото: Олег Яровиков
ӨФӨ, 2015 йыл, 16 февраль. /«Башинформ» мәғлүмәт агентлығы, Илья Спиридонов/.
Октябрьскийҙа Рәсәй Эске эштәр министрлығы ҡала бүлегенең яңы административ бинаһын асыу тантанаһы уҙҙы. Уны асыуҙа Октябрьскийға эш сәфәре менән барған Башҡортостан Башлығы Рөстәм Хәмитов ҡатнашты.
Әлегә тиклем полиция бүлеге 1955 йылда төҙөлгән ике ҡатлы бинаны биләгән. Элекке мәктәптең буш бинаһын капиталь төҙөкләндереү эштәре 2013 йылдың октябрендә башланған. Полиция бүлеген төҙөү һәм йыһазландырыу өсөн республика бюджетынан 125 миллион һум аҡса бүленгән.
Алты мең квадрат метрлыҡ яңы бинала граждандарҙы ҡабул итеү, террорға ҡаршы саралар һәм элемтә буйынса бөтә талаптар иҫәпкә алынған. Бында шулай уҡ 12 автомашинаға иҫәпләнгән йылы ҡуналҡа, янғынға ҡаршы көрәшеү өсөн ике ҡорамал бар.
Республика Башлығы Рөстәм Хәмитов полицейскийҙарҙы яңы бинаға күсеүҙәре менән ҡотланы һәм хеҙмәттәрендә уңыштар теләне.
Башҡортостан буйынса эске эштәр министры Михаил Закомалдин сәләмләү һүҙе менән сығыш яһап, бүлек етәксеһе полиция подполковнигы Илья Филипповҡа ВАЗ-21310 һәм ГАЗ-2715 автомобилдәренең асҡыстарын тапшырҙы. Автотранспорт полицияның участка вәкилдәре хеҙмәтенә һәм кинологтар бүлегенә тапшырыласаҡ.
Башҡортостан Башлығы һәм почетлы ҡунаҡтар дежур бүлеген, шәхси составтың эше өсөн кабинеттарҙы, музейҙы ҡараны.


text:
Фото:
Ҡырмыҫҡалы районында яңы етәксе
Фото:
Ҡырмыҫҡалы районы хакимиәтен контракт буйынса Фәнзил Сыңғыҙов етәкләйәсәк. 29 апрелдә был вазифаға ул конкурс һөҙөмтәләре буйынса муниципаль район Советы менән тәғәйенләнде.
Белешмә өсөн. Фәнзил Фәиз улы Сыңғыҙов 1969 йылдың 21 майында Ҡырмыҫҡалы районының Мөкәй ауылында тыуған. Башҡорт дәүләт университетын тамамлаған.
Хеҙмәт эшмәкәрлеген Совет Армияһы сафында хеҙмәт итеп ҡайтҡандан һуң 1993 йылда Вәлиди исемендәге крәҫтиән хужалыҡтары ассоциацияһында рәйес урынбаҫары булып бушлай.
Түбәнге Төкөн һәм Прибельский урта мәктәптәре уҡытыусыһы, директоры булып эшләй.
Ҡырмыҫҡалы районында халыҡ мәғарифы идаралығын етәкләй, хакимиәттең мәғариф бүлеге начальнигы була.
2009 йылда мәғариф һәм фән бүлеге мөдире урынбаҫары вазифаһында БР Хөкүмәтенә эшкә күсә.
2010 йылдан әлегә тиклем — Башҡортостан Республикаһы Хөкүмәте Аппаратының мәҙәниәт, спорт, йәштәр эштәре һәм милләт-ара мөнәсәбәттәр бүлеге мөдире.
Фаәнил Сыңғыҙов — Рәсәй Федерацияһының Почетлы дөйөм белем биреү хеҙмәткәре.


text:
Сояна
Сояна — Рәсәй йылғаһы. Ненец АО/ Архангельск өлкәһе[1] биләмәләрендә аға. Йылға Кулой йылғаһының һул ярына тамағынан 54 км өҫтәрәк ҡушыла. Йылға оҙонлоғо 140 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Аҡ диңгеҙ йылғалары бассейны Воронов морононан Канин нос моронона тиклем (Мезень йылғаһын индермәйенсә). Бәләкәй йылға бассейны — бассейны юҡ, йылға бассейны — Мезень[2].
Һыу ресурстарының федераль агентлығы мәғлүмәте буйынса [2]:
- Дәүләт һыу реестрында һыу объектының коды — 03030000312103000042323
- Гидрологик өйрәнеү (ГӨ) буйынса коды — 103004232
- Бассейн коды — 03.03.00.003
- ГӨ буйынса һаны (номеры) — 03
- ГӨ буйынса сығарылыш — 0
Иҫкәрмәләр[үҙгәртергә | вики-тексты үҙгәртергә]
- ↑ «Гидротехник ҡоролмалар һәм дәүләт һыу кадастрының Рәсәй Үҙәк реестры».
- ↑ 2,0 2,1 РФ һыу реестры: Сояна.


text:
Йән башына иҫәптә йәшәү минимумы төбәктә 5407 һум тәшил итә
Башҡортостан Хөкүмәтенең 2012 йылдың 13 февралдәге 41-се ҡарары менән республикала 2011 йылдың IV кварталында айына уртаса йән башына һәм халыҡтың төп социаль-демографик төркөмдәре буйынса йәшәү минимумы дәүмәле билдәләнде.
Йән башына иҫәптә йәшәү минимумы күләме күрһәтелгән осорға – 5407 һум, эшкә һәләтле халыҡ өсөн – 5781 һум, пенсионерҙарға – 4410 һум, балалар өсөн 5292 һум тәшкил итте, тип хәбәр иттеләр БР Хөкүмәтенең матбуғат хеҙмәтенән.


text:
Торлаҡ-коммуналь хужалыҡ фонды Башҡортостандың йорттарҙы капиталь ремонтлау өсөн саралар биреүгә заявкаһын хупланы
Торлаҡ-коммуналь хужалыҡты реформалаштырыуға булышлыҡ итеү фонды идараһы күп фатирлы йорттарҙа капиталь ремонт үткәреү өсөн финанс ярҙам күрһәтеүгә Башҡортостандың заявкаһын хупланы. Был хаҡта республиканың Торлаҡ-коммуналь хужалығы министрлығы сайтында хәбәр ителә.
Башҡортостан дәүләт корпорацияһы иҫәбенән 196,21 миллион һум аласаҡ, финанслау тәртибендә төбәктәргә 193,06 миллион һум бүленәсәк. Был аҡсалар һигеҙ муниципаль берәмек территорияһындағы 108 күп фатирлы йортта капиталь ремонт үткәреүгә йүнәлтеләсәк, шунлыҡтан 19910 кешенең йәшәү шарттары яҡшыртыласаҡ.
2008-2013 йылдарҙа Башҡортостанға күп фатирлы йорттарҙа капиталь ремонт программаһын тормошҡа ашырыу өсөн Торлаҡ-коммуналь хужалыҡ фонды средстволарынан 6,6 миллиард һум бүленгән, финанслау тәртибендә төбәк 1,4 миллиард һум өҫтәгән. Был аҡсалар 1223 күп фатирлы йортта капиталь ремонт үткәреүгә һәм 247746 кешенең йәшәү шарттарын яҡшыртыуға йүнәлтелгән.


text:
Башҡортостандан 30 бала Бөтә Рәсәй мәктәп уҡыусылары олимпиадаһында ҙур һөҙөмтәләргә өлгәште
Бөтә Рәсәй мәктәп уҡыусылары олимпиадаһының йомғаҡлау этабында Башҡортостандан 85 бала ҡатнашты – олимпиадалар 21 предмет буйынса үтте. Шуларҙың һигеҙе еңеүсе, 22-һе призер исеменә лайыҡ булды, улар барыһы ла 9-11 класс уҡыусылары.
Еңеүселәр иҫәбендә Шаран районы Мичурин ауылынан туғыҙынсы класс уҡыусыһы Анастасия Аҡбулатова ла бар. Ул бер юл ике олимпиадала еңеп, химия һәм экология буйынса иң көслөһө тип танылды. Стәрлетамаҡтан тиҫтерҙәре — 1-се гимназиянан Дарья Барсукова – йәмғиәтте өйрәнеү фән буйынса, ә 3-сө лицейҙан Артур Фәттәхов технология буйынса олимпиадала еңде. Унынсы класс уҡыусылары – Салауат ҡалаһының 1-се лицейынан Альберт Шәйхетдинов – астрономия, Өфөнөң 18-се урта мәктәбенән Ғәлиә Ғайсина — экология буйынса, Нефтекаманың 1-се гимназияһынан Айнур Мәҡсүтов биология буйынса иң көслөһө тип танылды. Өфөнөң 114-се урта мәктәбенән Андрей Уткин химия буйынса олимпиадала еңеү яуланы.
Уларҙан башҡа тағы 22 уҡыусы призерҙар исемлегенә инде. Стәрлетамаҡтың 1-се гимназияһынан ун беренсе класс уҡыусылары Альбина Мағизова менән Лиана Фәйезова, шулай уҡ Өфөнөң 39-сы гимназияһынан Артем Рыжов менән Салауаттың 1-се гимназияһынан туғыҙынсы класс уҡыусыһы Алена Киселева йәмғиәтте өйрәнеү фәне буйынса олимпиадала призерҙар исемен алды.
Тағы дүрт уҡыусы — Белореттың 17-се гимназияһынан Екатерина Балашова, Архангел районы Архангел ауылының 1-се урта мәктәбенән Вадим Ғизетдинов, Стәрлетамаҡтың 3-сө Башҡорт лицейы-интернаты уҡыусыһы Илдар Сакаев хоҡуҡ буйынса олимпиадала призер булды. Улар барыһы ла 11 класта уҡый. Почетлы призерҙар исемлегендә Нефтекаманың 1-се гимназияһынан 10 класс уҡыусыһы Вадим Исхаҡов та бар.
Йәшәү эшмәкәрлеге хәүефһеҙлеге нигеҙҙәре буйынса олимпиадаһында ла иң күп призлы урындар Башҡортостан уҡыусыларында. Бында туғыҙынсы класс уҡыусылары — Миәкә районының Оло Кәркәле ауылынан Әлмир Иркәбаев, Ауырғазы районының Кәбәс ауылынан Фируз Мөлөков, Өфөнөң 39-сы гимназияһынан Даниил Осадчев һәм Шаран районы Шаран ауылының 1-се урта мәктәбенән Валерий Шәмиғолов бар.
Экология һәм география буйынса олимпиадала ике призер билдәләнде: Октябрьский ҡалаһының 2-се гимназияһынан Владислав Чипига һәм Туймазы районы Серафимовский ауылының 1-се урта мәктәбенән Сабина Ибраһимова, шулай уҡ Нефтекаманың 1-се лицейынан Максим Щенин менән Өфөнөң 83-сө лицейынан Александр Улановский.
Бүләкләнеүселәр араһында баш ҡаланың 121-се гимназияһынан Евгений Малинин да бар, ул биология буйынса олимпиадала яҡшы һөҙөмтәләр күрһәтте.
Әҙәбиәт буйынса — Стәрлетамаҡтың 1-се гимназияһынан ун беренсе класс уҡыусыһы Алһыу Салауатова, информатика буйынса – Өфөнөң 16-сы мәктәбенән унынсы касс уҡыусыһы Артур Хашаев, инглиз теле буйынса — Стәрлетамаҡтың 1-се гимназияһынан унынсы класс уҡыусыһы Маргарита Тишина, физика буйынса – Өфөнөң 93-сө гимназияһынан туғыҙынсы класс уҡыусыһы Анатолий Гришин призер булды.
Һәләтле уҡыусыларҙы тәбрикләү тантанаһы Өфөлә майҙың икенсе яртыһында үтәсәк.


text:
Республикала биоҡалдыҡтарҙы эшкәртеү заводы төҙөләсәк
Благовар районында биологик ҡалдыҡтарҙы эшкәртеү буйынса завод төҙөләсәк. Уның ҡеүәттәре йылына 50 мең тоннаға етә. Был турала «Ижтимағи электрон гәзит» сайтында үткән онлайн-конференцияла БР Ветеринария идаралығы начальнигы Вәкил Буранбаев хәбәр итте.
Биоҡалдыҡтар эшкәртеү предприятиеһында ит-һөйәк оно һәм туң май етештереләсәк. Он – мал аҙығына өҫтәмә, ә туң май биологик яғыулыҡ булараҡ ҡулланыласаҡ. Ветеринарҙар теге йәки был сәбәп буйынса бракка сығарып, баҙарҙа йәки сауҙа нөктәләрендә һатыуға сығарыуҙы тыйған мал түшкәһе эшкәртеүгә оҙатыласаҡ. Быға малдың һәм ҡош-ҡорттоң ауырыуы, итте һаҡлау шарттарының боҙолоуы һөҙөмтәһендә продукцияның сифаты төшөүе сәбәпсе була ала. Малдың тояҡтары, мөгөҙҙәре лә биоҡалдыҡтарға инә.
— Республикаға бындай завод ныҡ кәрәк, сөнки биоҡалдыҡтарҙы утилләштереү мәсьәләһе беҙҙә киҫкен тора, — тине Вәкил Буранбаев.


text:
Лилиә Ғүмәрова: «Мәҙәниәт өлкәһенең һөҙөмтәле эшләүе – заман талабы»Фото: Андрей Старостин
Лилиә Ғүмәрова: «Мәҙәниәт өлкәһенең һөҙөмтәле эшләүе – заман талабы»
Лилиә Ғүмәрова: «Мәҙәниәт өлкәһенең һөҙөмтәле эшләүе – заман талабы»Фото: Андрей Старостин
— Үткән йыл мәҙәниәт өлкәһе өсөн айырыуса әһәмиәтле булды, — тип билдәләне Башҡортостан Хөкүмәте премьер-министры урынбаҫары Лилиә Ғүмәрова 26 февралдә Өфөнөң Конгресс-холында үткән Мәҙәниәт министрлығы коллегияһының киңәйтелгән ултырышында. – Республика Президенты Рөстәм Хәмитов БР Дәүләт Йыйылышы – Ҡоролтайға үҙенең йыллыҡ Мөрәжәғәтнамәһендә мәҙәниәт мәсьәләләренә айырыуса иғтибар бүлде. Һуңғы йылдар эсендә тәүгә тармаҡтың проблемалары һәм уны артабан үҫтереү мөмкинлектәре билдәләнде. Ижади проекттар булдырыуға 100 миллион һум күләменә гранттар бүлеү ҡаралған. Бындай ярҙам башҡорт мәҙәниәтенә оҙаҡ йылдар күрһәтелгәне юҡ ине.
Ултырышта 2012 йылдағы эшмәкәрлеккә йомғаҡ яһалды һәм алдағы ваҡытҡа тармаҡты үҫтереү буйынса бурыстар билдәләнде. Республиканың мәҙәниәт министры Әминә Шафиҡова 2012 йылды уңышлы тип баһаланы. Халыҡ-ара һәм Рәсәй кимәлендәге ҙур проекттар тормошҡа ашырылды, урындағы бюджеттарҙың мәҙәниәткә сығымдарын яҡынса 10 процентҡа арттырыуға өлгәшелде. 2012 йылда был сығымдар 3 миллиард һум тәшкил итте.
«2013-2018 йылдарға Башҡортостан Республикаһы мәҙәниәтен һәм сәнғәтен үҫтереү» оҙайлы сроклы маҡсатлы программаһы әҙерләнгән. Уның сиктәрендә музыка мәктәптәрен кәрәкле музыка ҡоралдары менән тәьмин итеүгә йыл һайын 75 миллион һум аҡса бүлеү ҡаралған. Башҡортостан Республикаһы Президенты Рөстәм Хәмитов ҡушыуы буйынса, мәҙәниәт өлкәһе хеҙмәткәрҙәрен торлаҡ менән тәьмин итеүгә йыл һайын 50 миллион һум аҡса бүленәсәк.
Әминә Шафиҡова мәҙәниәт өлкәһендә кадрҙар етешмәү мәсьәләһен дә билдәләне. Хеҙмәткәрҙәрҙең уртаса йәше – 45-50, шуға күрә күпселек учреждениелар иҫке ҡалыптар буйынса эшләй. Йәш белгестәр тармаҡтағы барлыҡ хеҙмәткәрҙәрҙең яҡынса 19 процентын тәшкил итә. 2011 йыл менән сағыштырғанда, был ике процентҡа кәмерәк.
Лилиә Ғүмәрова билдәләүенсә, социаль өлкәнең һөҙөмтәле эшләүе заман талабына әүерелә. Уның һүҙҙәренсә, зыянға эшләгән ойошмаларҙы ябыу түгел, ә һөҙөмтәле эшләгән йүнәлештәрҙе үҫтереү мөһим. Бының өсөн ғәмәлдәге мәҙәниәт учреждениеларының ойоштороу-хоҡуҡи формаларын ҡайтанан ҡарап сығыу зарур.


text:
Башҡортостан Хеҙмәт министрлығы инвалидтарҙы эшкә урынлаштырыу буйынса «ҡыҙыу линия» үткәрә
Башҡортостандың Хеҙмәт һәм халыҡты социаль яҡлау министрлығы 29 ноябрҙә инвалидтарға эшкә урынлашырға ярҙам итеүгә арналған «ҡыҙыу линия» үткәрә.
Унда ҡатнашыуға сәләмәтлек мөмкинлектәре сикләнгән кешеләр, шулай уҡ эшкә урынлашыуҙа ярҙам итергә теләүсе эш биреүселәр саҡырыла.
Телефон аша бирелгән һорауҙарға республика Хеҙмәт министрлығының бүлек начальниктары яуап бирәсәк.
«Ҡыҙыу линия» үткәреү ваҡыты— 14 сәғәттән 17 сәғәткә тиклем.
Ентекле мәғлүмәтте БР Хеҙмәт һәм халыҡты социаль яҡлау министрлығы сайтында алырға мөмкин.


text:
Бөйөк Еңеүҙең 65 йыллығына ҡарата журналистар конкурсына йомғаҡ яһалды
Бөйөк Ватан һуғышында Еңеүҙең 65 йыллығына ҡарата баҫма киң мәғлүмәт сараларында хәрби тематиканы иң яҡшы яҡтыртыуға республика журналистар конкурсына йомғаҡ яһалды.
«Республика гәзиттәре һәм журналдары мөхәрририәттәрендә, интернет-сайттарҙа хәрби тематиканы яҡтыртыу буйынса эште иң яҡшы ойоштороу» номинацияһында беренсе урын «Башҡортостан» һәм «Кызыл таң» гәзиттәре мөхәрририәттәренә бирелде. Икенсе урынды бер кемгә лә бирмәҫкә ҡарар ителде. Өсөнсө урын «Йәшлек» гәзите редакцияһына бирелде.
«Ҡала, берләшкән, район гәзиттәре мөхәрририәттәрендә, интернет-сайттарҙа хәрби тематиканы яҡтыртыу буйынса эште иң яҡшы ойоштороу» номинацияһында урындар түбәндәгесә бүленде: беренсе урында — «Юлдаш» һәм «Янаульские зори» гәзиттәре, икенселә — «Әбйәлил» гәзите, өсөнсөлә – «Сельские огни» гәзите.
«Республика, ҡала, берләшкән, район гәзиттәре, журналдар, интернет-сайттар журналистарының хәрби тематикаға иң яҡшы эштәре» номинацияһында жюри ун баҫманан 16 авторҙың иң яҡшы мәҡәләләрен һайлап алды. Призлы урындар конкурста ҡатнашыусы өс кешегә бирелде. Беренсе урынды «Йәшлек» гәзитенең яуаплы секретары Вадим Хәбиров яуланы. Икенсе урында коллегабыҙ — «Башвестъ» гәзите хәбәрсеһе Әлфиә Ҡотлоева (Шәрәфетдинова). Өсөнсө урында – «Республика Башкортостан» гәзитенең үҙ хәбәрсеһе Әнисә Янбаева.
Бөтә еңеүселәр аҡсалата приздар аласаҡ.


text:
Рөстәм Хәмитов республиканың суд приставтарын һөнәри байрамдары менән ҡотланыФото: Олег Яровиков
Рөстәм Хәмитов республиканың суд приставтарын һөнәри байрамдары менән ҡотланы
Рөстәм Хәмитов республиканың суд приставтарын һөнәри байрамдары менән ҡотланыФото: Олег Яровиков
ӨФӨ, 2015 йыл, 3 ноябрь. /«Башинформ» мәғлүмәт агентлығы, Александр Смирнов/.
2 ноябрҙә Өфөләге Конгресс-холда Башҡортостан Башлығы Рөстәм Хәмитов Федераль суд приставтары хеҙмәтенең Башҡортостан буйынса идаралығы коллективын һөнәри байрамдары һәм Рәсәйҙә суд приставтары институты ойошторолоуҙың 150 йыллығы менән ҡотланы.
– Суд приставтары һәр саҡ Ватанға намыҫлы хеҙмәт итте, граждандарҙың хоҡуҡтарын яҡланы. Илебеҙҙең яңы тарихында һеҙҙең структура үҙ аллы власть органы булараҡ ун йыл самаһы элек булдырылһа ла, алтынсы тапҡыр байрамын билдәләй. Ул, һис шикһеҙ, хоҡуҡ һаҡлау органдары системаһында айырым урын биләне, – тине Рөстәм Хәмитов. – Закондың көсө, хоҡуҡ тәртибе һәм иҡтисади именлек суд ҡарарҙарының ваҡытында үтәлеүенә бәйле. Был иһә йәмғиәттәге социаль мөхитте, халыҡтың дәүләткә ышанысын билдәләй.
Төбәк Башлығы бурыслы кешеләр, шулай уҡ хеҙмәт хаҡы буйынса бурыстары булған предприятиелар менән эштә суд приставтары институтының мөһим ролен билдәләне.
– Республика ҡаҙаныштарында һеҙҙең дә өлөшөгөҙ бар. Күләмле социаль программаларҙы финансһыҙ тормошҡа ашырып булмай. Һеҙ бөтә кимәлдәге бюджетты тулыландырыу, граждандарҙың һәм предприятиеларҙың мәнфәғәттәрен яҡлау кеүек мөһим бурыстарҙы уңышлы атҡараһығыҙ. Приставтарҙың һөҙөмтәле эшләүе арҡаһында быйыл бөтә кимәлдәге бюджеттарға – 2,3 миллиард һумдан ашыу, граждандар һәм ойошмалар файҙаһына иһә ике тапҡырға күберәк аҡса күсерелгән, – тип һыҙыҡ өҫтөнә алды Рөстәм Хәмитов. – Ҡайһы бер йүнәлештәр буйынса идара итеү тәжрибәһе башҡа территориаль органдар өсөн өлгө булып тора. Дөйөм алғанда, Федераль суд приставтары хеҙмәтенең Башҡортостан буйынса идаралығы башҡарылған эш күләме буйынса илдә иң яҡшы унау иҫәбендә. Ошондай һөҙөмтәләрегеҙ менән республикабыҙҙың абруйын нығытаһығыҙ.
Төбәк етәксеһе хеҙмәткә йөкмәтелгән бурыстарҙың уңышлы хәл ителеүен теләне һәм идаралыҡтың лайыҡлы хеҙмәткәрҙәренә Башҡортостандың дәүләт наградаларын тапшырҙы.
Сығыштың тулы стенограммаһы һәм бүләкләнеүселәр исемлеге республика Башлығының рәсми сайтында баҫылған.


text:
Республика етәкселеге төп дини конфессиялар эшмәкәрлеген әүҙемләштерергә саҡыра
Бөгөн Өфөлә “Волга Урал төбәгендә Ислам цивилизацияһы” тип аталған халыҡара симпозиум асылды.
Илдә милләт һәм конфессияара татыулыҡты нығытыу, халыҡты радикаль ҡарашлы фанатиктар һәм төрлө диструктив секталар йоғонтоһонан һаҡлап ҡалыуҙа ислам диненең дә өлөшө ҙур. Баш мөфтөй Тәлғәт Тажетдин әйтеүенсә, мосолмандар илдең ҡеүәтен арттырыуға ҙур өлөшө индерә. Выждан азатлығы төшөнсәләре рәсәйҙә тулыһынса тормошҡа ашырыла.
Был ил мосолмандарының эшмәкәрлегендә асыҡ сағыла, ти конференцияға саҡырылған сит ил ҡунаҡтары. Төркиә илселегенең дин эштәре атташеһы Бекир Герек әфәнде әйтеүенсә ислам дине Рәсәйҙә ныҡлы үҫеш юлында. Башҡортостанда төп дини конфессияларға, халыҡҡа рухи иғтыяждарын кәнәғәтләндереүгә тейешле шарттар тыуҙырыу йәһәтенән республика етәкселеге яғынан киләсәктә лә даими ярҙам күрһәтеләсәк.
Хөкүмәт премьер-министры был турала республиканың дини үҙәктәре етәкселәре менән осрашыуҙа белдерҙе. Осрашыуҙа халыҡты рухи-әхләки тәрбиәләүҙә төп дини конфессиялар эшмәкәрлеген әүҙемләштереү кәрәклеге билдәләнде.


text:
Башҡортостанда дизель яғыулығына хаҡ артты
«Башкирнефтепродукт» асыҡ акционерҙар йәмғиәтенең автозаправкалау станцияларында һатылған «Евро» стандартындағы дизель яғыулығы хаҡы 2011 йылдың 3 ғинуарынан 2,97 процентҡа артты. Был турала «Башинформ» агентлығына компанияның матбуғат хеҙмәтенән хәбәр иттеләр. Хәҙер был яғыулыҡтың хаҡы литрына 24,3 һум тәшкил итә.
Яңы хаҡтар индереүҙе дизель яғыулығына баҙар хаҡтарының артыуы менән бәйләйҙәр. Шул уҡ мәлдә «Башкирнефтепродукт» асыҡ акционерҙар йәмғиәте менән «Башнефть» акционерҙар нефть компанияһы асыҡ акционерҙар йәмғиәтенең автозаправкалау станцияларында бензинға хаҡтар үҙгәрешһеҙ ҡалды, тип билдәләй компанияның матбуғат хеҙмәте.


text:
Башҡортостан рәссамдары Урал заманса һынлы сәнғәттең төбәк-ара биенналендә ике Гран-приға лайыҡ булды
Магнитогорскиҙа «Лабиринт» Урал заманса һынлы сәнғәттең беренсе төбәк-ара биенналенә йомғаҡ яһалды. Жюри составына ингән Мәскәү һәм Урал төбәктәренең билдәле рәссамдары һәм сәнғәтте өйрәнеүселәре лауреаттарҙы һәм дипломаттарҙы билдәләне.
Республиканың Рәссамдар союзынан хәбәр итеүҙәренсә, «Рәсем сәнғәте» номинацияһында Гран-прины Башҡортостандың атҡаҙанған рәссамы, Рәсәй Рәссамдар союзы ағзаһы Сергей Игнатенко яуланы. «Графика» номинацияһында Гран-при – Башҡортостандың атҡаҙанған рәссамы, Рәсәй Рәссамдар союзы ағзаһы, Аҡмулла исемендәге Башҡорт дәүләт педагогия университеты профессоры Тәлғәт Мәсәлимовта.
«Биҙәү-ҡулланма сәнғәт» номинацияһында икенсе премияға Рәсәй Рәссамдар союзы ағзаһы Михаил Таран лайыҡ. Борис Самосюк «Рухилыҡ, йолалар, оҫталыҡ» Башҡортостан Республикаһы Рәссамдар союзы Секретариатының Алтын миҙалы менән бүләкләнгән, Юрий Григорьев биенналены ойоштороу комитетының маҡтаулы дипломына лайыҡ булды.
Күргәҙмә август аҙағына тиклем дауам итәсәк, уның йомғаҡтары буйынса каталог нәшер ителәсәк.


text:
Көньяҡ Америка
Көньяҡ Америка исп. América del Sur, Sudamérica, Suramérica, порт. América do Sul, ингл. South America, нидерл. Zuid-Amerika, франц. Amérique du Sud, гуар. Ñembyamérika, кечуа Urin Awya Yala, Urin Amerika) — башлыса Көньяҡ ярымшарҙа, өлөшләтә Төньяҡ ярымшарҙа урынлашҡан Америкалағы материк. Көнбайыштан Тымыҡ, көнсығыштан Атлантик океан менән йыуыла. Төньяҡтан Төньяҡ Америка менән сиктәш. Ике Америка араһындағы сик Панама муйыны һәм Кариб диңгеҙе аша үтә.
Көньяҡ Америка составына континенттағы илдәрҙең утрауҙары керә. Кариб диңгеҙе илдәре Төньяҡ Америкаға ҡарай. Кариб диңгеҙе менән сиктәш Көньяҡ Америка илдәре — Колумбия, Венесуэла, Гайана, Суринам һәм Француз Гвианаһын керетеп — Кариб Көньяҡ Америкаһы тип атала.
«Америка» атамаһын был континент исемендә беренсе тапкыр Мартин Вальдземюллер ҡуллана: ул Христофор Колумб асҡан ерҙәр бөтөнләй Һиндостан түгел, әлегә европалыларғы билделе булмаған Яңы Донъя тип Америго Веспуччиның латинлаштырылған исемен картаға теркәп ҡуя. Континент майҙаны — 17,8 млн км² (континенттар араһында 4-се урын), халкы — 387 489 196 (2011 й.) кеше (континенттар араһында 4-се урын).
Йөкмәткеһе
Климаты[үҙгәртергә | вики-тексты үҙгәртергә]
Ҡитғаның көнсығышында тигеҙлектәр хакимлек ите. Анд тауҙары көнбайышында һуҙылған. Көньяҡ Америка планетаның иң дымлы континенты. Күп өлөшө субэваториаль һәм тропик бүлкәттә урынлашҡан. Климаты йылы, тик көньяҡ сигендә генә ҡышын 0°С-ҡа тиклем һәм бер аҙ түбәнерәк төшөүө мөмкин. Бейе таула Анд тауҙарында климат ҡырыҫ, көньяҡта тау түбәләре ҡар менән ҡапланған. Материкта йылғалар күп. Планеталағы иң мул һыулы йылға Амазонка ошо материкта урынлашҡан.
Йылғалары[үҙгәртергә | вики-тексты үҙгәртергә]
Күлдәре[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Южная Америка Open Directory Project (dmoz) һылтанмалар каталогында.
- Средний класс в Южной Америке
- Скромницкий А., Талах В. Энциклопедия доколумбовой Америки. Часть 1. Южная Америка. Том 2. Источники XVI-XVII веков по истории Южной Америки: Хроники. Документы.. www.kuprienko.info (А. Скромницкий) (2012-02-11). Тәүге сығанаҡтан архивланған 26 май 2012. 11 март 2012 тикшерелгән.


text:
Рөстәм Хәмитов Волга буйы федераль округының төп тәбиғәтте һаҡлау мәсьәләләрен хәл итеү алымдарын тәҡдим иттеФото: Андрей Старостин
Рөстәм Хәмитов Волга буйы федераль округының төп тәбиғәтте һаҡлау мәсьәләләрен хәл итеү алымдарын тәҡдим итте
Рөстәм Хәмитов Волга буйы федераль округының төп тәбиғәтте һаҡлау мәсьәләләрен хәл итеү алымдарын тәҡдим иттеФото: Андрей Старостин
Атмосфераға бысратыусы матдәләрҙе сығарыуҙа дөйөм Рәсәй күләменең 20 проценты тиерлек Волга буйы федераль округына тура килә, шул уҡ ваҡытта уның майҙаны ил территорияһының алты процентын ғына тәшкил итә. Тирә-яҡ мөхитте һаҡлау һәм урман хужалығын үҫтереү мәсьәләләренә арналған, докладты Рәсәй Федерацияһы Президентының Волга буйы федераль округындағы Тулы хоҡуҡлы вәкиле ҡарамағындағы Совет ултырышында йома Башҡортостан Президенты Рөстәм Хәмитов тәҡдим итте.
— Беҙҙең округ илдә нефть эшкәртеү, калий ашламалары етештереү буйынса беренсе урында тора, ә ул бөтә ҡатмарлы экологик производстволар, — тине Рөстәм Хәмитов. — Икенсе урында – нефть һәм тәбиғи газ сығарыу буйынса. Округ минераль ашламалар, синтетик ыҫмалалар, пластмасса, шиндар, каустик сода етештереү буйынса лидерҙарҙың береһе булып тора.
Рөстәм Хәмитов әйтеүенсә, Волга буйы федераль округы төбәктәрендә һауаға бысратыусы матдәләр ташлауҙың дөйөм күләме 2013 йылда 5 миллион тоннанан артты. Уларҙың төп сығанаҡтары – сәнәғәт предприятиелары һәм транспорт. Башҡортостан Президенты фекеренсә, атмосфераға негатив йоғонтоно кәметеү өсөн онлайн режимында экологик мониторингтың заманса системаһын булдырыу мотлаҡ. Яңы технологиялар, теге йәки был химик берләшмә производстволарына хас булған, «маркерҙар» менән зарарлы йоғонто сығанаҡтарын тиҙ асыҡларға мөмкинлек бирәсәк. Башҡортостанда бындай технологиялар 2010 йылдан алып индерелә, һөҙөмтәһе күренә, әммә, Рөстәм Хәмитов әйтеүенсә, «хатта был осраҡта ла территорияның ҙур булыуына күрә хәүефле экологик производстволар менән эшләүе ауыр».
Транспорттың негатив йоғонтоһон кәметеү өсөн автомобиль транспорттарын газ-мотор яғыулығына әүҙем күсереү мотлаҡ, тип иҫәпләй Рөстәм Хәмитов. Зарарлы йоғонтоно юғары экологик класс яғыулыҡтарын файҙаланыу кәметә, «тығындар» мәсьәләһен автомобиль юлдары төҙөлөшө хәл итә ала.
Икенсе экология проблемаһы – аҡмаларҙан насар таҙартылған һыуҙың ағыуы: уларҙың йыл һайын күләме Волга буйы федераль округында 3 миллион кубометрҙан арта. Рөстәм Хәмитов әйтеүенсә, яңыларын төҙөргә һәм эшләп килгән таҙартыу ҡорамалдарын, яуым канализацияларын яңыртырға кәрәк, «ҡалалар һәм ауылдар аҡмаларын – бысраҡ һыу ағымын тотоу» – мөһим.
— Беҙ ҡалдыҡтарҙы эшкәртеү буйынса бизнес асырға, уға һалым ташламалары бирергә, административ ҡаршылыҡтарҙы алырға тейеш. Ул беҙҙең территорияларҙы таҙартыу – иң мөһиме, — тип иҫәпләй Рөстәм Хәмитов.
— Федераль маҡсатлы программаны ҡабул итеүҙе тиҙләтергә кәрәк, — тине Рөстәм Хәмитов. — Һәм тупланған экологик зыян төшөнсәһен ҡануни нығытырға кәрәк.
— Беҙҙә бөгөн федераль хеҙмәт бар. Әммә кем Федерация субъектынан башҡа экологик проблеманы хәл итеүҙә ҡыҙыҡһына? Беҙҙең тормошто тәьмин иткән яҡтарҙы Мәскәүҙә, федераль структурала ҡарарға кәрәкмәй. Беҙгә был вәкәләттәрҙе бирегеҙ, беҙ уны атҡарасаҡбыҙ. Улар Федерация субъекттарына аңлайышлы, — тине республика Президенты, федераль власть органдарына айырыуса эре предприятиелар контролен генә ҡалдырыу маҡсатҡа ярашлы булыуын һыҙыҡ өҫтөнә алып.


text:
Раил Сарбаев аҙ ҡатлы төҙөлөш буйынса Австрия тәжрибәһен өйрәнә
Республика властары индивидуаль торлаҡ төҙөлөшөн тиҙләтеү һәм арзанайтыу өсөн Австрияның коттедждар төҙөү өсөн тиҙ һалына торған конструкциялар етештереү буйынса заводы менән хеҙмәттәшлекте юлға һалырға ниәтләй. Республика Премьер- министры Раил Сарбаев етәкселегендәге хөкүмәт делегацияһы ошо маҡсатта Венаға оса. Сираттағы кәңәшмәлә ул, Өфөнән алыҫ түгел Шамонино ҡасабаһында арзан төҙөлөш материалдарынан тиҫтәләп эксперимент йорто әҙер булыуы, уларҙы бөгөн торлаҡ алыуға сиратта тороусыларға өлгө сифатында күрһәтеүҙәре тураһында әйтеп үтте. 200 кеше йорт һалыуға аҡсалата маҡсатлы заем биреү тураһында таныҡлыҡтар алды.
— Күп федераль киң мәғлүмәт саралары индивидуаль торлаҡ төҙөлөшө буйынса беҙҙең программаны Башҡортостандың ысын ноу-хауы тип атаны. Етмәһә, беҙ бушлай ер участкалары биреү генә түгел, заемдар ҙа бирәбеҙ, бюджет иҫәбенә инженер коммуникациялары үткәрәбеҙ, юлдар һалабыҙ. Бындай программа аналогтары Рәсәйҙә юҡ. Һис шикһеҙ, көрсөктә иң мөһиме — төҙөлөшкә "батырға" юл ҡуймау. Ә ул үҙ артынан иҡтисадтың бөтә секторын тартасаҡ. Быйыл беҙ меңләп участка бирергә тырышасаҡбыҙ, ә биш йыл эсендә бюджет өлкәһе хеҙмәткәрҙәре һәм аҙ тәьмин ителгән граждандар өсөн льготалы схема буйынса индивидуаль торлаҡ йорттар төҙөү өсөн 8-12 сутый майҙан менән кәмендә 5 мең ер участкаһы бүленәсәк, — тине Раил Сарбаев. Әгәр австриялыларҙың аҙ ҡатлы торлаҡ йорттар төҙөү буйынса тәжрибәһе республикаға перспективалы булып күренһә, ихтимал, яҡын киләсәктә беҙҙә ошондай уҡ завод барлыҡҡа килер.


text:
Торатауҙан айырыуса һаҡланыусы тәбиғәт биләмәһе статусын алыу өсөн хоҡуҡ нигеҙ юҡ — Илдар Һаҙыев
ӨФӨ, 2015 йыл, 12 ноябрь. /«Башинформ» мәғлүмәт агентлығы, Олеся Серёгина/.
Торатауҙан айырыуса һаҡланыусы тәбиғәт биләмәһе статусын алыу өсөн хоҡуҡ нигеҙ юҡ, тип белдерҙе Башҡортостандың тәбиғәттән файҙаланыу һәм экология министры Илдар Һаҙыев. «Башҡортостан сода компанияһы» асыҡ акционерҙар йәмғиәте ошо тауҙы эшкәртеүгә дәғүә итә. Был хаҡта «Интерфакс» агентлығына ведомство етәксеһе хәбәр итте.
«Айырыуса һаҡланыусы тәбиғәт биләмәһе статусын алыу тәртибе федераль норматив документтар тарафынан билдәләнмәгән. Төбәк ҡануниәте стихиялы бәлә-ҡаза йәки башҡа катаклизмдар арҡаһында объекттың әһәмиәте юғалған осраҡта ғыны быны рөхсәт итә. Тикшереүҙәр күрһәтеүенсә, Торатау үҙенең әһәмиәтен юғалтмаған. Шуға күрә тауҙан статусты алыу өсөн хоҡуҡи нигеҙ юҡ», — тине Илдар Һаҙыев.
Бөгөн «Башҡортостан сода компания»һы Торатау ғына химик етештереү өсөн яраҡлы ресурстарға эйә тип бара. Республика Хөкүмәте сода компанияһы өсөн икенсе сеймал сығанағын эҙләй. Властар Башҡортостан сода компанияһына предприятиенан 30-35 саҡрым алыҫлыҡта урынлашҡан ике-өс урын тәҡдим итә.


text:
Санкт-Петербургта Пискарев ҡәберлегенең мемориаль стелаһына Башҡортостан исеменән сәскә гөлләмәһе һалындыФото: Мәүлиҙә Ильясова
Санкт-Петербургта Пискарев ҡәберлегенең мемориаль стелаһына Башҡортостан исеменән сәскә гөлләмәһе һалынды
Санкт-Петербургта Пискарев ҡәберлегенең мемориаль стелаһына Башҡортостан исеменән сәскә гөлләмәһе һалындыФото: Мәүлиҙә Ильясова
БР Вәкиле, Рәсәй Геройы Риф Сәхәбетдинов башлығында Башҡортостан Республикаһының Санкт-Петербургтағы Даими вәкиллеге Пискарев мемориаль ҡәберлегенә сәскәләр һалыу сараһында ҡатнашты. Сара Бөйөк Ватан һуғышы йылдарында Ленинградты фашист ҡамауынан тулыһынса азат итеүҙең 70 йыллығына арналған. Тантаналы сарала Федерация Советы Рәйесе Валентина Матвиенко, Рәсәй Федерацияһы Президентының Төньяҡ-Көнбайыш федераль округындағы Тулы хоҡуҡлы вәкиле Владимир Булавин, Санкт-Петербургтың губернаторы Георгий Полтавченко, Ленинград өлкәһе губернаторы Александр Дрозденко, шулай уҡ РФ федераль, төбәк дәүләт власы органдары вәкилдәре ҡатнашты.
БР-ҙың Санкт-Петербургтағы Даими Вәкиллегенең баш белгесе Мәүлиҙә Ильясова хәбәр итеүенсә, мемориаль стелаға Башҡортостан Республикаһы исеменән сәскә гөлләмәһе һалынды. Ленинградты батырҙарса яҡлаусы Башҡортостан яугирҙарының иҫтәлек таҡтаташына сәскәләр һалынды. Башҡортостан делегацияһы составында Башҡортостандан ветерандар, шулай уҡ С.М.Киров исемендәге Хәрби-медицина академияһы курсанттары, яҡташтарыбыҙ булды.


text:
Мәләүез районы мәктәптәренә һәм балалар баҡсаларына 40 миллион һумдан ашыу аҡса йүнәлтелде
Мәләүез районының мәғариф учреждениеларын яңы уҡыу йылына әҙерләү һәм уларҙың матди-техник базаһын нығытыу маҡсатында муниципаль бюджеттан – 18,8 миллиондан ашыу, республика бюджетынан – 16,3 миллион, федераль бюджеттан 6,7 миллион һум аҡса бүленде. Был средстволар мәктәп һәм балалар баҡсалары биналарына капиталь ремонт үткәреүгә йүнәлтелде, тип хәбәр итте район уҡытыусыларының кәңәшмәһендә муниципалитет хакимиәте башлығы Мәлик Вәхитов. Муниципаль район бюджеты сығымдарының яртыһынан ашыуы мәғариф өлкәһенә йүнәлтелә.
Муниципалитеттың мәғлүмәт-аналитика бүлегенән хәбәр итеүҙәренсә, үткән уҡыу йылында райондың балалар баҡсаларында 165 өҫтәмә урын булдырылған, капиталь ремонттан һуң 350 урынға иҫәпләнгән 20-се балалар баҡсаһы эшләй башлаған. Бынан тыш, 160 урынға иҫәпләнгән 25-се балалар баҡсаһын ҡайтарыу мәсьәләһе хәл ителгән, унда капиталь ремонт башланған.
2014 йылда элекке 5-се һәм 13-сө балалар баҡсалары биналарын ҡайтарыу һәм 110 балаға иҫәпләнгән яңы мәктәпкәсә белем биреү учреждениеһын төҙөү мәсьәләләре хәл ителәсәк. Мәғариф системаһында булған нормативтарға ҡарамай, муниципалитет Васильевка, Ҡотош, Петропавловка ауылдарында мәктәптәрҙе һаҡлап ҡалырға, Аптраҡ төп белем биреү мәктәбен тергеҙергә тигән ҡарар ҡабул иткән.
Иң яҡшы педагогтар БР Мәғариф министрлығы, РФ халыҡ мәғарифы һәм фән хеҙмәткәрҙәре профсоюзы, БР Профсоюздар федерацияһы, Мәләүез районы хакимиәтенең Почет грамоталары менән тәбрикләнде. Һигеҙ уҡытыусы «Рәсәй Федерацияһының почетлы дөйөм белем биреү хеҙмәткәре» исеменә лайыҡ булды.


text:
Фото:
«Эшлекле Рәсәй» вице-президенты Өфө журналистарына яңы индустриялаштырыу планын тәҡдим итте
Фото:
«Эшлекле Рәсәй» дөйөм Рәсәй йәмәғәт ойошмаһының вице-президенты, Дөйөм Рәсәй халыҡ фронты федераль штабының даими ағзаһы Николай Остарков эш визиты сиктәрендә Өфөлә булды. Визит һөҙөмтәләре буйынса кисә «Башинформ» агентлығында матбуғат конференцияһы үтте. Унда «Эшлекле Рәсәй» вәкиле журналистарға «Яңы индустриялаштырыу» (25х25 концепцияһы) исеме бирелгән Рәсәйҙең социаль-иҡтисади йәһәттән үҫеш стратегияһы хаҡында һөйләне.
Конференция башланыр алдынан Николай Остарков менән Дәүләт Думаһына кандидаттар һайлау буйынса дөйөм халыҡ тауыш биреүендә ҡатнашыусылар исемлегенә ингән «Эшлекле Рәсәй» Башҡортостан төбәк бүлексәһе рәйесе Рафаэль Мәрҙәншин таныштырҙы.
— Беҙҙең хеҙмәттәшебеҙ Рафаэль Мәрҙәншин кандидатураһын яҡлау Башҡортостандың баш ҡалаһына килеүемдең бер сәбәбе булып тора, — тине Николай Остарков.
«Яңы индустриялаштырыу» (25х25 концепцияһы) планы хаҡында һөйләгәндә, «Эшлекле Рәсәй» вице-президенты документтың 26 майҙа уҙған йыл һайын үткәрелеүсе «Эшлекле Рәсәй» бизнес-форумында тәҡдим ителеүен һәм форум эшендә ҡатнашҡан РФ Хөкүмәте Рәйесе Владимир Путин тарафынан хупланыуын иҫкә төшөрҙө.
— 2025 йылға милли иҡтисадтың эшкәртеү тармаҡтарының әүҙем үҫеше иҫәбенә конкуренция секторында 25 миллион юғары һөҙөмтәле заманса эш урындарын булдырыу пландың төп маҡсатлы күрһәткесе булып тора, — тине Николай Остарков.
«Эшлекле Рәсәй» был маҡсатҡа шәхси инвестицияларҙы маҡсатлы йәлеп итеү ярҙамында ирешеп була, тип һанай.
Рафаэль Мәрҙәншин үҙ сиратында эшҡыуарлыҡ, конкуренция үҫеше өсөн уңайлы шарттар булдырыуға һәм һөҙөмтә булараҡ – торомош кимәлен күтәреүгә йүнәлтелгән иҡтисади сәйәсәт булдырылыуына һәм тормошҡа ашырылыуына ярҙам итеү «Эшлекле Рәсәй»ҙең төп маҡсаттарының береһе булыуын һыҙыҡ өҫтөнә алды.
Кисә «Берҙәм Рәсәй» партияһының Башҡортостан төбәк бүлексәһе менән «Эшлекле Рәсәй» Башҡортостан төбәк бүлексәһе араһында хеҙмәттәшлек тураһында килешеүгә ҡул ҡуйылды, тип шулай уҡ журналистарға хәбәр итте Рафаэль Мәрҙәншин.


text:
Фото:
Башҡортостан Президенты Урман халҡы менән аралашты
Фото:
Башҡортостан Президенты Рөстәм Хәмитов боеприпастар келәте шартлауы арҡаһында донъяһын ҡалдырған Урман ауылы халҡы менән Иглинда осрашты.
Кешеләр әлеге ваҡытта Иглиндағы 95-се һөнәрселек училищеһында һәм мәҙәниәт йортонда урынлаштырылған. Улар өсөн туҡланыу, медицина ярҙамы, мунса ойошторолған. Лицей ашханаһында 80 кешегә өҫтәл әҙерләнә.
Зыян күреүселәр араһында алты ауырлы ҡатын, алты балаһы менән бер әсә бар.
Ауыл халҡы әйтеүенсә, күптәренең документтары, шул иҫәптән паспорттары, кеҫә телефондары, йорт хайуандары өйҙә тороп ҡалған. Кешеләр элемтәһеҙ ҡалған һәм туғандарына үҙҙәре хаҡында хәбәр итә алмай.
Рөстәм Хәмитовтың билдәләүенсә, зыян күргәндәрҙең документтары суд аша тергеҙеләсәк. Башҡортостан Президенты ҡаза күреүселәр менән даими аралашасағы һәм шартлау эҙемтәләрен бөтөрөү буйынса сараларҙы шәхсән үҙе контролдә тотасағы хаҡында белдерҙе. Ғәҙәттән тыш хәл булған урынға ул бөгөн кискеһен йыйына, шулай уҡ шәмбе, йәкшәмбе, киләһе шишәмбелә лә унда барасаҡ.


text:
Төбәктең өс юғары уҡыу йорто һәләтле йәштәргә ярҙам итеүгә федераль гранттар аласаҡ
«Инновацион Рәсәйҙең фәнни һәм фәнни-педагогик кадрҙары» федераль маҡсатлы программаһы сиктәрендә студенттарҙың конструкторҙар бюроһын һәм уға оҡшаш башҡа йәмәғәт ойошмаларын үҫтереү программаларын әҙерләү һәм уларҙы тормошҡа ашырыу буйынса проекттар конкурсы һөҙөмтәләренә ярашлы, Башҡорт дәүләт университеты, М.Аҡмулла исемендәге Башҡорт дәүләт педагогия университеты һәм Өфө дәүләт нефть техник университеты еңеүселәр иҫәбенә инде.
Бәйгене ойоштороусы булып РФ Мәғариф һәм фән министрлығы сығыш яһаны. Һәләтле йәштәрҙең фәнни-техник ижадын асыҡлау, уларға ярҙам итеү системаһын әүҙемләштереүгә булышлыҡ итеү конкурстың төп маҡсаты булып тора.
Проекттар конкурсында Рәсәй Федерацияһының 157 юғары уҡыу йорто ҡатнашты. Еңеүселәр үҙҙәренең программаларын тормошҡа ашырыуға РФ Мәғариф һәм фән министрлығынан гранттар аласаҡ. Был аҡсаға студенттарҙың конструкторҙар бюроһын һәм уға оҡшаш структураларҙы үҫтереү өсөн ҡорамалдар һатып алынасаҡ.
Бәйге тураһында тулыраҡ мәғлүмәт Студенттарҙың конструкторҙар бюроһын һәм уға оҡшаш башҡа йәмәғәт ойошмаларын үҫтереү программаһы сайтында урынлаштырылған.


text:
Мостай Кәримдең 95 йыллығына рус һәм башҡорт телендә уның афоризмдар йыйынтығы сыҡты
ӨФӨ, 2014 йыл, 23 октябрь. /«Башинформ» мәғлүмәт агентлығы, Ләйлә Аралбаева/.
Башҡортостандың халыҡ шағиры, яҙыусы һәм драматург Мостай Кәримдең 95 йыллығына «Башҡорт энциклопедияһы» ғилми-нәшриәт комплексы үҙенсәлекле баҫма әҙерләне. Бында башҡорт һәм рус телендә «Мостай Кәрим афоризмдары — Афоризмы Мустая Карима» афоризмдар йыйынтығы сыҡты, төҙөүсеһе – Факил Мырҙаҡаев.
Баҫмала мәңгелек йәшәйеш мәсьәләләре, кешелектең әхлаҡи-эстетик ориентирҙары тураһында Мостай Кәримдең фәлсәфәүи уйланыуҙары тәҡдим ителгән. Был фекерҙәрҙең ҡиммәте һәм тартып тороусанлығы – уларҙың йәшәү көсөндә, ҡабатланмаҫ булыуында, эскерһеҙлегендә. Мостай Кәримдең әҫәрҙәренән һәм көндәлектәренән алынған афоризмдар бөртөктәре – ул тәрән аҡыллылыҡ сығанағы, үҙенсәлекле юл күрһәтеүсе йондоҙ, өлкәндәр өсөн һәм йәш быуын вәкилдәре өсөн дә тормош дәреслеге.


text:
Фото:
Өфөлә «Тыуған ер батырҙары» конкурсында еңеүселәр билдәләнде
Фото:
«Тыуған ер батырҙары» республика патриотик йырҙар конкурсының гала-концерты Өфөнөң Конгресс-холында үтте. «Яңғыҙ йырлау» номинацияһында – Айниз Ханов, «Вокаль ансамбль» номинацияһында Башҡорт дәүләт аграр университетының «Йәшлек» ансамбле Гран-при яуланы.
Бәйгелә йәмғеһе 150-нән ашыу кеше ҡатнашты. Ҡатнашыусыларҙың ижадына Башҡортостандың атҡаҙанған артисы Гүзәл Измайлова, режиссер Лилиә Иванова һәм Башҡорт дәүләт опера һәм балет театры солисы Руслан Хәбибуллин баһа бирҙе.
Гала-концертта 26 билдәле йыр яңғыраны. Һуғыш йылдары йырҙарын «Светлая седмица» ансамбле, 3-сө балалар музыка мәктәбенән Даниил Хәкимов, Өфөнөң 2-се педагогия колледжы студенттары, «Йәйғор» үҫмерҙәр клубынан Елена Шәйҙуллина башҡарҙы.


text:
Радик Гәрәев исемендәге йырсылар конкурсында еңеүсе йөҙ мең һум аҡса аласаҡ
ӨФӨ, 2016 йыл, 23 март. /«Башинформ» мәғлүмәт агентлығы, Әлим Фәйезов/.
Башҡортостанда Радик Гәрәев исемендәге йырсылар конкурсы еңеүсеһе билдәләнәсәк. Бәйге бөгөн, танылған йырсының тыуған көнөндә, Яңауыл ҡалаһында башланды. Уны ойоштороусы булып Яңауыл районы хакимиәте сығыш яһай.
Муниципалитет хакимиәтендә хәбәр итеүҙәренсә, быйыл конкурс бишенсе тапҡыр үткәрелә. Рәсәйҙең һәм Башҡортостандың халыҡ артисы, халыҡ-ара, бөтә Союз һәм бөтә Рәсәй конкурстары лауреаты, Ғ.Сәләм исемендәге республика премияһы лауреаты, Яңауыл районында тыуып үҫкән Радик Гәрәевҡа 60 йәш тулған булыр ине.
Йырсылар бәйгеһендә республиканың 10 районынан һәм алты ҡалаһынан 50 башҡарыусы ҡатнаша. Иң йәш ҡатнашыусыға 12 йәш булһа, иң өлкәненә – 75. Улар халыҡ һәм эстрада йырҙарын башҡара. Һуңғыһы – Радик Гәрәевтың репертуарынан.
Конкурсанттарҙы З.Исмәғилев исемендәге Өфө дәүләт сәнғәт институтының вокал сәнғәте кафедраһы мөдире Фәрзәнә Сәғитова рәйеслегендәге жюри баһалай. Жюри составына республиканың күренекле сәнғәт эшмәкәрҙәре — Рәсәйҙең һәм Башҡортостандың атҡаҙанған артисы Йәмил Әбделмәнов, Рәсәйҙең һәм Башҡортостандың атҡаҙанған сәнғәт эшмәкәре Эльвира Ғәйфуллина, Башҡортостандың халыҡ артисы Фәнәүи Сәлихов, шулай уҡ Яңауыл ҡалаһындағы Балалар сәнғәт мәктәбе уҡытыусыһы Хәлисә Нәсибуллина ингән.
Көн дауамында бәйгеселәр тарих-тыуған яҡты өйрәнеү музейында һәм ҡала мәктәптәренең береһендәге музейҙа артистың ижадына арналған күргәҙмә менән таныша ала.
Һуңынан Радик Гәрәевтың ижадын һөйөүселәр өсөн гала-концерт уҙа, унда конкурс еңеүселәре һәм дипломанттары бүләкләнәсәк. Гран-при яулаусы йөҙ мең һум күләмендә аҡсалата премия аласаҡ.


text:
Кеше үлтереүсе милиционер хөкөм ителә
Салауат районында ике кешене үлтереүселәр өҫтөнән мәхкәмә эше дауам итә. Енәйәтселәрҙең береһе - милиция майоры.
Тәфтиш барышында асыҡланыуынса, Силәбенән килгән төркөм яр буйында ял иткәндә, яҡындараҡ ял иткән ир менән ҡатынға бәйләнәләр, ирҙе атып үлтергәс, шаһиттан ҡотолоу өсөн ҡатынды ла урманға алып барып яндырып үлтерәләр. Ул район дауаханаһында шәфҡәт туташы булып эшләгән. Егет кеше иһә Салауат районы хакимиәте башлығының машинаһын йөрөткән.
31 йәшлек Фаил Ғәлләмов менән 28 йәшлек Ирина Килдейәрова өйләнешергә йыйынған булған Енәйәтселәрҙе Силәбелә ҡулға алғандар. Тентеү ваҡытында милиция офицерының фатирында ике гранотомет табылған.
Был турала Башҡортостан прокуратураһы ҡарамағындағы тәфтиш идаралығынан белдерҙеләр. Сағыштырыу өсөн - йыл башынан Рәсәйҙә хоҡуҡ һаҡлаусылар тарафынан 44 меңдән ашыу енәйәт ҡылынған. Үлтереү ул тиклем күп түгел, башлыса ришәүәтселек көслө тип яҙа Ведомости газетаһы.


text:
Страховка пенсия взностары кереме 151,4 процент тәшкил итте
2010 йылда республика ойошмаларынан мотлаҡ пенсия страховкаһына һәм мотлаҡ медицина страховкаһы фондтарына 43,4 миллиард һум аҡса инде.
Рәсәй Пенсия фондының Башҡортостан буйынса бүлексәһе матбуғат хеҙмәте хәбәр итеүенсә, мотлаҡ пенсия страховкаһына страховка взностары кереме 2009 йыл менән сағыштырғанда 151,4 процентҡа артты. Белгестәр, страховка взностары тарифы артыуын иҫәпкә алып, реаль нисбәттә керемдәр үҫеше 8,8 процент тәшкил итте, тип билдәләй.
Мотлаҡ пенсия страховкаһы фондтарына керемдәрҙең үҫеш темпы артты. Йыл йомғаҡтары буйынса улар 5,4 процент тәшкил итте, шул уҡ ваҡытта территориаль фондҡа – 6,4, федераль фондҡа – 3,7 процент.
— Бөгөнгө көндә Башҡортостандың 400 иң ҙур предприятиеһы республика эш хаҡы фондының 50 процентын һәм страховка взностары керемдәренең 55 процентын тәьмин итә, — тип аңлатты страховка керемдәрен Рәсәй Пенсия фонды Идараһы ағзаһы, Рәсәй Пенсия фондының Башҡортостан Республикаһы буйынса бүлексәһе идарасыһы Фоат Хантимеров. — Керемдәрҙең иң күп өлөшө яғыулыҡ сәнәғәте, химия һәм нефть химияһы, электр энергетикаһы, машиналар эшләү, транспорт ойошмаларына тура килә.
Волга буйы федераль округының 14 төбәге араһында Башҡортостан Республикаһы страховка взностары кереме күләме һәм үҫеше буйынса алдынғылар иҫәбенә инә һәм күрше Татарстан менән 3-4-се урындарҙы бүлешә.


text:
Науруз
Науруз (фарс. яңы көн) — Урта Азияла, Иранда, Афғанстанда һәм башҡа ҡайһы бер илдәрҙә бик борондан килгән Яңы йылды ҡаршылау байрамы. Байрам 21—22 мартҡа — көн менән төн тигеҙләшкән ваҡытҡа тура килә. Науруз — ислам диненә ҡағылмаған йола.
2009 йылдың 30 сентябрендә Науруз ЮНЕСКО тарафынан Кешелек мәҙәни мираҫының репрезентатив исемлегенә индерелеп, 21 март Халыҡ-ара Науруз көнө билдәләнә.
Башҡортостанда ла Науруз билдәләнә. Яңы йылды март айында башлап ебәреүҙең башҡорттар йәшәгән Урта Волга буйында булғанлығы мәғлүм. Ул осорҙа Науруз көндәрендә (ул берәр аҙнаға — 10 көнгә һуҙылған) йорттан-йортҡа инеп «нәүрүҙ әйтеп» йөрөү ғәҙәте булған, быны уҡыусы балалар — шәкерттәр башҡарған. Науруз таҡмағын уҡып, йәки яттан әйтеп, хужаларға бәхет, уңыштар теләп йөрөгәндәр.
Байрам тарихы[үҙгәртергә | вики-тексты үҙгәртергә]
Науруз — иран календарының беренсе көнө, яҙ башы, Фарвардин айының Ормазд көнөнә тап килә (фарс. فروردین) (яҡынса 21 март), көн менән төндөң тигеҙлеге; үҫеү һәм һәм сәскә атыу миҙгеле асыла.
Иранда байрам итеү ғәҙәттә 13 көнгә һуҙыла, уларҙың 5 көнө Наурузды ҡаршылауға һәм туған-дуҫтарҙы ҡотлауға китә. Туғыҙынсы көн — Шахръяран-Науруз (шаһ Наурузы), ун өсөнсө көн Сездах-бедар (фарс. سیزده به در) («Ун өсө өйҙән ситтә») тип билдәле.
Наурузды байрам итеү борондан килә. «Шаһнамә» (фарс. شاهنامه) поэмаһында Науруз байрамын ҡаршылауҙан Джамшид Шаһтың (фарс. جمشید) батшалыҡ итеү осоро башлана (ошонан заратуштрсылар араһында байрамды «Джамшиди Науруз» тип атау һәм был байрамда Шаһтарҙы тәхеткә ултыртыу йолаһы килә).
«Науруз» һүҙе тәү тапҡыр яңы эраның икенсе быуатында фарсы сығанаҡтарҙа осрай, әммә был байрам Әхеменидтар династияһы ваҡытында уҡ (б.э.т. 648—330 йй.) үткәрелә. Был көндө Фарсы империяһы провинциялары халҡы шахиншаһҡа[7] бүләктәрен алып килә.
Әзербайжанда был көндө «тонгал» тип аталған усаҡ яғып, уның аша ете тапҡыр һикереү йолаһы бар.
2010 йылда Науруз Дангара тажик ҡалаһында, 2011 йылда — Ирандың баш ҡалаһы Тегеранда, 2013 йылда төркмән ҡалаһы Ашхабадта[8] үткәрелә.
Британ ғалимы М. Бойс әйтеүенсә, зороастрҙарҙа был байрам утҡа бағышлана, утты боронғо зороастрҙар тормош сығанағы, тип һанаған һәм табынған. [12].
Хәҙерге ваҡытта был байрамдың зороастрҙар ҡулланған башҡа атрибуттары ла һаҡланған: көпшәгә иген йәки арпа тултырып, өҫтөнә һыу ҡоялар. Аҙаҡ ул үҫкәс, өй түренә ултырталар[14]. Хәҙерге заманда Әзербайжанда, Иранда һәм Урта Азияла шулай уҡ эшләйҙәр[17]. Байрам табынына яңы тормош символы булған йомортҡа һәм тәмлекәстәр ҡуйылған. Бөгөн дә өҫтәл табыны шулай уҡ[17].
Науруз байрамы исламға тиклемге дәүерҙән килә, уның философияһы һәм ғәҙәттәре ислам диненә ҡарамай. Тарихи тамырҙары һәм тәбиғи эстәлеге ислам диненең бер Аллаға табыныу тәғлимәтенә ҡаршы килә.
Байрамға әҙерлек[үҙгәртергә | вики-тексты үҙгәртергә]
Ғәҙәт буйынса, Науруз алдынан кешеләр өйҙө, урамды йыйыштырып, бурыстарын түләп бөтөргә тейешле.
Хафт син (фарс. هفت سین) һәм хафт шин исемлектәре төҙөлә. Хафт син С хәрефенә (S йәки Sîn (س) фарсы алфавитында) башланған ете өлөштән тора. Хафт шин шулай уҡ ете элементтан тора, һүҙҙәр фарсы алфавитындағы Ш хәрефенән башлана.
Байрам табынына иген, арпа, тары, кукуруз, ноҡот, борсаҡ, яҫмыҡ, дөгө, һ.б. ярманан йәймә әҙерләгәндәр. Иң билдәлеһе булып иген үҫентеләренән сумәләк тора.
Байрам саралары[үҙгәртергә | вики-тексты үҙгәртергә]
- Өфөлә ШОС илдәре йондоҙҙары ҡатнашлығында Науруз байрамы уҙҙы. «Башинформ» мәғлүмәт агентлығы, 2016, 22 март[3].[4].
- Ригала «Науруз» Балтика халыҡ-ара фестивале 20 милләт вәкилен тупланы. «Башинформ» мәғлүмәт агентлығы, 2016, 4 апрель[5]
Иҫкәрмәләр[үҙгәртергә | вики-тексты үҙгәртергә]
- ↑ Саакашвили признал праздник Новруз государственным
- ↑ Центр татарской культуры
- ↑ «Башинформ» мәғлүмәт агентлығы, 2016, 22 март (Тикшерелгән 22 март 2016)
- ↑ Зугура Рахматуллина: «Навруз объединяет не только народы, но и государства» — «Башинформ» мәғлүмәт агентлығы, 2016, 22 март (урыҫ.) (Тикшерелгән 22 март 2016)
- ↑ «Башинформ» мәғлүмәт агентлығы, 2016, 4 апрель (Тикшерелгән 4 апрель 2016)


text:
Йылайыр районында иң яҡшы Ҡыш бабай исеменә 40-тан ашыу әкиәт персонажы көс һынашты
27 декабрҙә Йылайыр ауылында тәүгә «Аждаһа йылы» тип аталған Ҡыш бабайҙар парады үтте.
Байрамда райондың предприятие, ойошма, учреждение һәм барлыҡ 13 ауыл биләмәһе вәкилдәре ҡатнашты. Иң яҡшы Ҡыш бабай исеменә 40-тан ашыу әкиәт персонажы көс һынашты, еңеүсегә Яңы йыл төнөндә Йылайыр халҡын байрам менән ҡотлау мөмкинлеге биреләсәк.
Сара сиктәрендә иң яҡшы әҙерләнгән байрам өҫтәленә конкурс ойошторолдо. Кискә тиклем дауам иткән матур байрамда теләгән һәр кем ҡатнаша алды.


text:
Республикала «Салауат йыйыны» фольклор байрамы уҙғарыла Фото: Динар Кәлимуллин
Республикала «Салауат йыйыны» фольклор байрамы уҙғарыла
Республикала «Салауат йыйыны» фольклор байрамы уҙғарыла Фото: Динар Кәлимуллин
ӨФӨ, 2015 йыл, 9 июнь. /«Башинформ» мәғлүмәт агентлығы, Ләйлә Аралбаева/.
20 июндә Салауат районында «Салауат йыйыны» фольклор байрамы үткәрелә.
Байрам йәш быуында үҙ халҡына, тарихи үткәндәргә һөйөү, милли ғорурлыҡ, өлкәндәргә ихтирам һәм хөрмәт тойғоһо тәрбиәләү маҡсатында ойошторола.
Байрам барышында Байыҡ Айҙар исемендәге призға сәсәндәр бәйгеһе, «Салауат йыйыны батыры», «Сая ҡыҙ», тирмәләр конкурстары буласаҡ. Шулай уҡ милли һәм халыҡ спорт төрҙәре буйынса ярыштар (милли көрәш, бағанала йөрөү, тоҡ кейеп йүгереү, тоҡ менән һуғыш, уҡтан атыу) уҙасаҡ.
Байыҡ Айҙар исемендәге призға республика сәсәндәр бәйгеһе 16 йәштән өлкән сәсән-импровизаторҙар, рэп башҡарыусылар араһында уҙғарыла. Конкурстың беренсе этабы – ағымдағы йылдың 10 февраленән 10 июнгә тиклем «Бәйләнештә» социаль селтәрендәге «Шоңҡар» журналы редакцияһы төркөмөндә, икенсеһе 20 июндә Салауат районында үткәрелә. Йомғаҡлау этабында ҡатнашыусылар Байыҡ Айҙар сәсәндең ҡобайырынан өҙөктө һәм үҙҙәре ижад иткән әҫәрҙе башҡара.
«Салауат йыйыны батыры» һәм «Сая ҡыҙ» исеменә дәғүә иткән йәштәр шәжәрәһен белергә, шиғыр, йыр, бейеү бәйгеләрендә ҡатнашырға, үҙ ырыуының кейем-һалымын күрһәтергә, ҡурайҙа, ҡумыҙҙа йәки башҡа уйын ҡоралдарында уйнарға тейеш.
Бәйгелә ҡатнашыу өсөн ғаризаларҙы 15 июнгә тиклем Өфө ҡалаһы, Зәйнәб Биишева урамы, 17/2, Республика халыҡ ижады үҙәге адресы буйынса ебәрергә кәрәк.


text:
Февралдең беренсе аҙнаһы грипһыҙ үтте
Эпидемиологтар Башҡортостанда әүәлгесә грипп осраҡтарын теркәмәгән. Шул уҡ ваҡытта киҫкен вируслы респиратор инфекция диагнозы ҡуйылған пациенттар һаны арта бара. Роспотребнадзорҙың төбәк идаралығы мәғлүмәттәренә ярашлы, 30 ғинуарҙан 5 февралгә тиклем 17915 кеше киҫкен вируслы инфекция менән ауырый башлаған, шуларҙың 69,3 проценты — балалар. Бер аҙнала ауырыусыларҙың иҫәбе 13,1 процентҡа артҡан, әммә ул күп йыллыҡ уртаса күрһәткескә ҡарағанда 32,6 процентҡа түбәнерәк.
Өфөлә бер аҙнала 4 839 кеше вируслы инфекция йоҡторған. Унан алдағы аҙна менән сағыштырғанда баш ҡала халҡы араһында ауырыусылар иҫәбе 21 процентҡа артҡан. Был эпидемик сиктән 33,4 процентҡа түбән.
Лаборатор мониторинг мәғлүмәттәре буйынса, Башҡортостанда гриппҡа ҡарамаған вирустар таралған. Гриптың миҙгелле вирустары әлегә табылмаған.


text:
Республикала иң төҙөк ҡалалар һәм ауылдар билдәләнде
«2011 йыл өсөн Башҡортостан Республикаһының иң төҙөк ҡала (ауыл) биләмәһе» республика конкурсына йомғаҡ яһалды. Призерҙарҙы наградлау кисәһе, 11 майҙа, төбәктең Торлаҡ-коммуналь хужалыҡ министрлығы коллегияһының киңәйтелгән ултырышы сиктәрендә үтте.
Еңеүселәр биш категорияла билдәләнде.
70 мең һәм унан да күберәк кеше йәшәгән муниципаль берәмектәр араһында иң төҙөк тип Октябрьский ҡалаһы танылды. Стәрлетамаҡ — икенсе, Салауат — өсөнсө урында.
50 меңдән алып 70 меңгә тиклем кеше йәшәгән ҡалалар араһында иң яҡшыһы тип Туймазы танылды. Уларҙан һуң Ишембай һәм Күмертау килә.
Ҡалған категорияларҙа Учалы, Яңауыл һәм Ермолаев ауылы еңеүселәр тип танылды.
Еңеүселәр билдәләнгәндә халыҡҡа күрһәтелгән хеҙмәттәрҙең сифаты һәм күләме, ҡала һәм ауыл төҙөлөшөнөң архитектура һәм композиция йәһәтенән бөтөнлөгө, художестволы үҙенсәлелеге иҫәпкә алынды. Жюри ағзалары шулай уҡ тарихи-мәҙәни мираҫты һәм тәбиғәт ҡомартҡыларын һаҡлауға ла иғтибарын йүнәлтте. Еңеүселәрҙе билдәләгәндә халыҡтың йәшәйештә кәрәкле объекттар менән тәьмин ителеше һәм уларҙың техник торошо ҙур роль уйнаны.


text:
Өфөлә Ленинград блокадаһын йырып сығыуҙың 68 йыллығы билдәләнәсәк
27 ғинуарҙа сәғәт 11-ҙә Республика Хәрби Дан музейында Ленинград блокадаһын йырып сығыуҙың 68 йыллығына арналған тантана ойошторола. Ойоштороусыһы – Республика Хәрби Дан музейы. Сара Ленинградты обороналауҙа ҡатнашҡан яҡташтарыбыҙҙың ҡаһарманлығы һәм батырлығы өлгөһөндә үҫеп килеүсе быуынға патриотик тәрбиә биреү маҡсатында үткәрелә.
Унда Өфөнөң Калинин һәм Орджоникидзе райондарында йәшәгән Бөйөк Ватан һуғышы ветерандары, 5-се Республика мәктәп-интернаты уҡыусылары, музей етәкселәре һәм хеҙмәткәрҙәре ҡатнашасаҡ.
Ойоштороусыларҙың хәбәр итеүенсә, осрашыу барышында блокадасылар сығыш яһаясаҡ, «Ленинград блокадаһы» открыткалар күргәҙмәһе үткәреләсәк, Нева ярындағы ҡала һаҡсыларының ҡаһарманлығы тураһында хроникаль-документаль фильм күрһәтеләсәк.


text:
Өфөлә күп балалы әсәләргә миҙалдар тапшырылдыФото: Олег Яровиков
Өфөлә күп балалы әсәләргә миҙалдар тапшырылды
Өфөлә күп балалы әсәләргә миҙалдар тапшырылдыФото: Олег Яровиков
Башҡортостанда йәшәгән, биш һәм унан да күберәк бала тәрбиәләгән 60 әсәгә 31 ғинуарҙа республика Хөкүмәтендә «Әсәлек даны» миҙалдары тапшырылды. Күп балалы әсәләргә наградалар биреү тантанаһы 102-се тапҡыр үткәрелде. Миҙалдарҙы вице-премьер Лилиә Ғүмәрова тапшырҙы.
Вице-премьер билдәләүенсә, тантаналы сараға саҡырылған әсәләрҙең барыһы ла килгән. Улар араһында хужабикәләр, уҡытыусылар, тәрбиәселәр, мәҙәниәт хеҙмәткәрҙәре бар.
Уның һүҙҙәренсә, республикала әсәләргә матди һәм әхлаҡи ярҙам күрһәтеү, ғаилә институтын нығытыу өсөн барлыҡ мөмкинлектәр ҙә ҡулланыла.
— Бөгөнгө көндә 34 меңгә яҡын ғаиләгә социаль ярҙам саралары күрһәтелә, — тип билдәләне Лилиә Ғүмәрова. – 2012 йылда ғына пособиеларҙың дөйөм суммаһы ике миллиард һумдан ашыу тәшкил итте. Әлбиттә, был сумманың күберәк булыуын теләйбеҙ.
Сара һуңында наградланыусылар тәьҫораттары менән бүлеште.
— Әсә булыу – бәхет, — тине Зөлфиә Шамил ҡыҙы. – Ә биш бала әсәһе булыу – икеләтә бәхет! Сарала ҡатнашыусыларҙың барыһын да был шатлыҡлы ваҡиға менән ҡотлайым. Әммә балалар баҡсаларының, мәктәптәрҙең ябылыуы, балалар һанының әҙ булыуы күңелде ҡыра. Бындай күңелһеҙ хәлгә юл ҡуймаҫ өсөн, күберәк балалар үҫтерәйек.


text:
2014 йылда капиталь ремонтҡа иғәнә түләү мотлаҡ буласаҡ
2014 йылда капиталь ремонтҡа иғәнә түләү, РФ Хөкүмәтенең ҡабул ителгән ҡарарына ярашлы, йорттоң ниндәй хәлдә булыуына һәм торлаҡ милекселәренең ниндәй ҡарар ҡабул итеүенә ҡарамай, мотлаҡ буласаҡ, тип хәбәр итте көн элгәре Башҡортостан юлдаш телевидениеһының «Телеүҙәк» тапшырыуы тура эфирында төбәктең торлаҡ-коммуналь хужалыҡ министры Сергей Афонин.
Әлеге ваҡытта торлаҡ милекселәре дөйөм йыйылышта капиталь ремонт өсөн иғәнә түләү-түләмәү тураһында ҡарар ҡабул итә ала. Уның хаҡы торлаҡтың бер квадрат метрына яҡныса 5 һум тәшкил итә. Түләү күләме йорттоң ниндәй хәлдә булыуына ҡарап иҫәпләнә. Сергей Афонин һүҙҙәренсә, 2014 йылда был һандың бер аҙ үҙгәреүе ихтимал, майҙаны 70 квадрат метр тәшкил иткән торлаҡ милекселәре капиталь ремонтҡа айына яҡыса 350 һум түләйәсәк.
— 2013 йылда Торлаҡ-коммуналь хужалыҡты реформалаштырыуға булышлыҡ итеү фонды средстволарынан капиталь ремонтҡа 200 миллион һум аҡса бүленде, — тип хәбәр итте Сергей Афонин. — 2015 йылға тиклем финанслау программаһында иҫке һәм авария хәлендәге йорттарҙы һүтеүгә айырыуса иғтибар бүленә, был маҡсаттарға 1 миллиард 550 миллион һум күләмендә аҡса йүнәлтеләсәк.
Тапшырыу эфирында шулай уҡ торлаҡ-коммуналь хужалыҡ өлкәһендәге башҡа мәсьәләләр тикшерелде.


text:
Торлаҡты хосусилаштырыу ваҡыты оҙайтылды
Рәсәйҙә торлаҡты түләүһеҙ хосусилаштырыу ваҡытын 2015 йылға тиклем оҙайтыу тураһында закон проекты барлыҡ дүрт фракция башлыҡтары тарафынан Дәүләт Думаһына тәҡдим ителде һәм өс уҡыуҙа ҡаралды.
Ғәмәлдәге законға үҙгәрештәр индерелгәнгә тиклем, түләүһеҙ хосусилаштырыу ваҡыты ағымдағы йылдың 1 мартында сығырға тейеш ине. Ошоға бәйле ҙур ҡалаларҙың теркәү органдарында сираттар барлыҡҡа килде. Рәсәйҙә миллиондан артыҡ кеше әлегә тиклем торлағын теркәмәгән.
Рәсәйҙә торлаҡты түләүһеҙ хосусилаштырыу ваҡыты 1992 йылдан башлап ике тапҡыр оҙайтылды.


text:
4 октябрҙән иң яҡшы студенттарға исемле стипендиялар тапшырыла башлаясаҡ
4 октябрҙә, дүшәмбе көндө, 15 сәғәттә Өфө дәүләт нефть техник университетында юғары уҡыу йортоноң иң яҡшы студенттарына Башҡортостан Республикаһы Президентының исемле стипендияларын тапшырыу тантанаһы үтәсәк.
Юғары статусҡа быйыл 37 кеше лайыҡ булған. Бынан тыш, ошо уҡ көндө Өфө дәүләт нефть техник университетының Ғалимдар советының стипендиялары ла биреләсәк.
7 октябрҙә бындай тантаналар Башҡорт дәүләт университетында, Башҡорт дәүләт аграр университетында, М.Аҡмулла исемендәге Башҡорт дәүләт педагогия университетында, Өфө дәүләт иҡтисад һәм сервис академияһында, З.Исмәғилев исемендәге Өфө дәүләт сәнғәт академияһында, шулай уҡ З.Биишева исемендәге Стәрлетамаҡ дәүләт педагогия академияһы менән Бөрө дәүләт социаль-педагогия академияһында үткәреләсәк. 8 октябрҙә – Өфө дәүләт авиация техник университеты менән Башҡорт дәүләт медицина университетында.


text:
Рөстәм Хәмитов: «Беҙ бәләкәй эшҡыуарлыҡ эшенә йүнәлеш биреүсе төбәк булырға тейешбеҙ» Фото: Олег Яровиков
Рөстәм Хәмитов: «Беҙ бәләкәй эшҡыуарлыҡ эшенә йүнәлеш биреүсе төбәк булырға тейешбеҙ»
Рөстәм Хәмитов: «Беҙ бәләкәй эшҡыуарлыҡ эшенә йүнәлеш биреүсе төбәк булырға тейешбеҙ» Фото: Олег Яровиков
ӨФӨ, 2016 йыл, 27 июнь. /«Башинформ» мәғлүмәт агентлығы, Александр Смирнов/.
Бәләкәй һәм урта эшҡыуарлыҡ Башҡортостан иҡтисадының үҫеш факторы булырға тейеш. Республика Башлығы Рөстәм Хәмитов Башҡортостан юлдаш телеканалына биргән интервьюһында ошо хаҡта белдерҙе.
– Бәләкәй һәм урта эшҡыуарлыҡ – ил үҫешенең төп варианттарының береһе, тип ҡабатлауҙан туҡтамайым. Әгәр ҙә бизнес менән шөғөлләнергә теләгәндәргә ярҙам итмәһәк, бер нәмә лә булмаясаҡ, – тине Рөстәм Хәмитов. – Беҙ республикала эшләгән ҙур предприятиеларҙың биш йыллыҡ пландарын күрәбеҙ. Унда төҙөлөштәр, инвестициялар бар, әммә иң мөһиме – көслө үҫеш юҡ. Бындай динамиканы бәләкәй һәм урта эшҡыуарлыҡ ҡына бирә ала.
Республикала эшҡыуарлыҡҡа булған ҡараштың бер аҙ үҙгәреүе Башҡортостандың Инвестиция мөхите торошоноң милли рейтингында 40-сы урындан 20-гә күтәрелеүенә килтерҙе, тип билдәләне төбәк етәксеһе.
– Былтыр беҙҙең позициялар юғары баһаланманы. Миңә ниндәйҙер дәрәжәлә ошо сәбәп арҡаһында ла Башҡортостан Хөкүмәтенең иҡтисад блогы етәкселеген алмаштырырға тура килде. Беҙ хаталар өҫтөндә етди эш алып барҙыҡ һәм быйыл илдең егерменсе төбәге булдыҡ. Инвестиция үҫеше, инвестиция йәлеп итеү буйынса тәүге егерме төбәк – илдә күп йүнәлештәр буйынса лидер. Был беҙҙең өсөн ҡыуаныслы күренеш, әммә алға ынтылырға кәрәк, – тине Рөстәм Хәмитов. – Беҙ лидер, бәләкәй эшҡыуарлыҡ эшенә йүнәлеш биреүсе төбәк булырға тейешбеҙ.


text:
Төбәктә сауҙаны үҫтереү һәм урындағы тауар етештереүселәргә ярҙам итеү буйынса түңәрәк өҫтәлдәр уҙғарыла
Бөрөлә һәм Благовещенда сауҙа үҫеше һәм урындағы тауар етештереүселәргә ярҙам итеүгә арналған түңәрәк өҫтәлдәр уҙҙы. Улар «Башҡортостан продукты» проектын үҫтереү сиктәрендә БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты Башҡортостан сауҙа ассоциацияһы менән берлектә ойошторолдо.
Төп маҡсат — тауар етештереүселәргә һәм ритейл вәкилдәренә заманса баҙарҙа үҙ бизнесыңды һаҡлап ҡалыу өсөн нисек эшләргә кәрәклеген аңлатыу. Икенселәй әйткәндә, етештереүселәргә күберәк һатырға һәм аҡса эшләргә ярҙам итеү, ә урындағы селтәрҙәргә һәм магазиндарға – бизнесты һаҡлап ҡалыу һәм федераль, транснациональ селтәрҙәр менән йотолоп ҡалмау.
2013 йылдың июленән алып бындай түңәрәк өҫтәлдәр Өфөлә, Салауатта, Мәләүездә, Яңауылда, Борайҙа, Нефтекамала, Күмертауҙа, Стәрлетамаҡта, Октябрьскийҙа һәм Туймазыла үтте.
Башҡортостан сауҙа ассоциацияһы рәйесе Виталий Черевков фекеренсә, ҡаты көнәркәшлек шарттарында, Рәсәй баҙарына эре транснациональ кеүек федераль сауҙа компаниялары ингән саҡта, был ҡыҫымға түҙер өсөн бөтә көстө һалырға кәрәк. Төбәк эре һәм бәләкәй ритейлдарға ярҙам итеү тиккә генә «Башҡортостан продукты» проектының төп маҡсаттарының береһе булып тормай.
Әлеге ваҡытта төбәктә ҙур ҡулланыусылар йәмғиәте ойоштороу буйынса әүҙем эш алып барыла. Дөйөм стратегия булдырыу һәм үҙеңә уңайлы хаҡтарға продукция һатып алыу мөмкинлегенә эйә булыр өсөн уға Башҡортостандың эре һәм бәләкәй ритейлдарының инеүе планлаштырыла. Һөҙөмтәлә ул магазиндарҙа хаҡтарҙы кәметергә һәм һатып алыусыларҙың иғтибарын йәлеп итергә мөмкинлек бирәсәк.
Сауҙа һәм ҡулланыусыларҙың хоҡуҡтарын яҡлау буйынса дәүләт комитетында билдәләүҙәренсә, урындағы ритейлды үҫтереү һәм нығытыу – был тағы ла республика етештереүселәре өсөн ҙур өҫтөнлөк. Үҙ продукттарын урындағы магазиндарға килтереү транснациональ һәм федераль компаниялар менән үҙ-ара уңайлы шарттарҙа хеҙмәттәшлек итә башлауға ҡарағанда еңел икәнен белмәйҙәрме ни.
Бөрөлә һәм Благовещенда түңәрәк өҫтәл үткәреү ярҙамында унда ҡатнашыусы һигеҙ тауар етештереүсе «Башҡортостан продукты» проектына инеү теләген белдерҙе. Сара бөтөү менән улар заявка бирҙе. Бынан тыш, ҡатнашыусылар белгестәр менән шәхси рәүештә әңгәмәләшә һәм ҡыҙынһындырған һорауҙарға яуаптар ала алды.
Бөгөнгө көнгә сатырлы бренд 75 республика етештереүсеһен берләштерә. Алдан хәбәр итеүебеҙсә, 2014 йылда БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты «Башҡортостан продукты» проектында ҡатнашыусыларҙың иҫәбен кәм тигәндә 200-гә тиклем еткерергә планлаштыра.
Проект Башҡортостанда 2013 йылдан алып тормошҡа ашырыла. «Башҡортостан продукты» билдәһен әҙерләүсе – БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты. Бындай үҙ ирке менән маркалау юғары ҡулланыу сифатына эйә булыусы республика аҙыҡ-түлек тауарҙарын етештереүселәргә ярҙам итеүгә йүнәлтелгән.
Проекттың төп маҡсаты – урындағы предприятиеларҙың продукцияһына ҡулланыусыларҙың иғтибарын йәлеп итеү, шулай уҡ уны эске кеүек, тышҡы баҙарҙа ла киң йәйелдереү.
«Башҡортостан продукты» билдәһе аҙыҡ-түлек тауарҙарының республика территорияһында етештерелгәнлеген һәм сифат һәм туҡланыу продукттарының хәүефһеҙлеге өлкәһендә ҡануниәткә ярашлы икәнлеген раҫлай.
Тик Башҡортостан территорияһында урындағы сеймалдан аҙыҡ-түлек етештереүселәргә генә проектта ҡатнашырға рөхсәт бирелә. Шул уҡ ваҡытта «Башҡортостан продукты» билдәһе менән алкоголь продукцияһын, шул иҫәптән һыраны, маркалау рөхсәт ителмәй.


text:
Башҡортостандың алты районында һайлаусыларҙың 90 проценттан ашыуы Путин өсөн тауыш бирҙе
Башҡортостандың алты районында һайлаусыларҙың 90 проценттан ашыуы 4 мартта үткән Президент һайлауҙарында Владимир Путин кандидатураһы өсөн тауыш бирҙе. Был хаҡта «Башинформ» агентлығында үткән матбуғат конференцияһында «Берҙәм Рәсәй» партияһының Төбәк башҡарма комитеты етәксеһе Рөстәм Ишмөхәмәтов хәбәр итте.
Баймаҡ, Балтас, Илеш, Ҡырмыҫҡалы, Тәтешле һәм Хәйбулла райондары «Путин өсөн» 90 процентлыҡ билдәне үткән «чемпиондар» иҫәбендә.
Рөстәм Ишмөхәмәтов фекеренсә, бындай һөҙөмтә урындағы властың тейешле кимәлдә эшләүе, ә аграрийҙарҙың дәүләт тарафынан һиҙелерлек ярҙам алыуы хаҡында һөйләй.
— Һайлауҙар халыҡ менән бәйләнеш кимәлен сағылдырыусы лакмус ҡағыҙы булып тора, — тине ул. — Әлеге төбәктәр – ауыл хужалығы райондары. Һәм унда йәшәүселәрҙең Владимир Путинаға ҡарата ышанысы ауыл хужалығына ярҙам күрһәтеүҙе көсәйтеүгә бәйле.
Рөстәм Ишмөхәмәтов Башҡортостанда һуңғы ваҡытта ауыл хужалығы техникаһын, яғыулыҡ-майлау материалдарын һатып алыуға ҙур күләмдә дотация бүленеүе хаҡында әйтте.
— Яҙғы сәсеү осоро яҡынлаша, һәм аграрийҙар киләсәктә лә ярҙамға иҫәп тота, — тип иҫәпләй ул. – Бынан тыш, Владимир Путинға ҡарата ышаныс уның һайлау алды программаларының күп сығымдар талап итһә лә, бойомға ашырырлыҡ булыуын раҫлай. Ә оппоненттарҙың ҡыҙыҡтырырлыҡ, әммә ғәмәлгә ашыра алмаҫлыҡ программалары күп булды.
Шул уҡ ваҡытта Рөстәм Ишмөхәмәтов оппозицияның ҡайһы бер тәҡдимдәренең конструктив булыуын билдәләне. Һәм был тәҡдимдәр Рәсәй Хөкүмәтендә яҡлау табасаҡ, тине Владимир Путин, еңелеүселәр менән аралашыу барышында.


text:
Өфө ҡыҙы Диана Әҙиәтуллина «Мисс Рәсәй-2015» конкурсының финалына сыҡты
ӨФӨ, 2015 йыл, 3 апрель. /«Башинформ» мәғлүмәт агентлығы, Эльмира Сабирова/.
22 йәшлек Өфө ҡыҙы Диана Әҙиәтуллина «Мисс Рәсәй-2015» конкурсының финалына сыҡты. Ошо хаҡта мәғлүмәт бәйгенең социаль селтәрҙәге төркөмөндә бирелгән. 18 апрелдә Мәскәүҙә үтәсәк финалда 50 һылыуҡай сығыш яһай.
Диана әйтеүенсә, ул һәр ваҡыт ошондай конкурстарҙа ҡатнашырға хыялланған.
— Кастинг тураһында ишеткәс, үҙемде һынап ҡарарға булдым. Бәйгегә үтеүҙең сере ябай: эш матур күлдәктәрҙә һәм макияжда түгел. Тормошта нисекһең, шулай булырға кәрәк, — тип һөйләне Диана. — Хәҙер минең өсөн иң мөһиме — конкурсҡа әҙерләнеү.
Дианаға «Мисс Рәсәй-2015» титулын яуларға Башҡортостанда йәшәүселәрҙең тауыштары ярҙам итәсәк. Теләгән кеше уның өсөн тауыш бирә ала.
Тауыш биреүселәрҙең үҙенсәлекле бүләк отоу мөмкинлеге бар. Еңеүсене «Мисс Рәсәй-2015» үҙе билдәләйәсәк.


text:
Төбәктә «йылға-диңгеҙ» портын төҙөргә ниәтләйҙәр Фото: Башҡортостан Үҫеш корпорацияһы
Төбәктә «йылға-диңгеҙ» портын төҙөргә ниәтләйҙәр
Төбәктә «йылға-диңгеҙ» портын төҙөргә ниәтләйҙәр Фото: Башҡортостан Үҫеш корпорацияһы
ӨФӨ, 2016 йыл, 17 май. /«Башинформ» мәғлүмәт агентлығы, Галина Бахшиева/.
Башҡортостан Үҫеш корпорацияһы потенциаль инвестор — «ЯВА» компаниялар төркөмө менән Ағиҙелдә сәнәғәт майҙансығын үҫтереү мәсьәләләрен тикшерҙе. Атап әйткәндә, индустриаль парк инфраструктураһына инвестициялар йәлеп итеү һәм ҡалала «йылға-диңгеҙ» портын төҙөү мөмкинлеге тикшерелде. Был хаҡта Башҡортостан Үҫеш корпорацияһының матбуғат хеҙмәтендә хәбәр иттеләр.
Фекер алышыуҙа Башҡортостан Үҫеш корпорацияһының генераль директоры Артем Кирәев, Ағиҙел ҡалаһы хакимиәте башлығы Олег Крысин һәм «ЯВА» компаниялар төркөмөнөң директорҙар советы рәйесе кәңәшсеһе Альберт Рыҫкилдин ҡатнашты.
«Башинформ» агентлығы хәбәр иткәнсә, әлеге ваҡытта Ағиҙелдең сәнәғәт үҫеше концепцияһы әҙерләнә. «Башҡортостандың төҙөлөш материалдары» индустриаль паркының күпселек объекттары яңы резиденттар ҡабул итергә һәм сәнәғәт етештереүен ойошторорға әҙер.
«ЯВА» компаниялар төркөмө вәкиле Альберт Рыҫкилдин проектта ҡатнашыуға ҡыҙыҡһыныу белдерҙе.
Тикшереү йомғаҡтары буйынса проектты тормошҡа ашырыу өсөн кәрәкле документтар әҙерләү, шулай уҡ «ЯВА» компаниялар төркөмөнөң индустриаль парк майҙандарын файҙаланыу мөмкинлектәрен баһалау буйынса артабан берлектә эшләү тураһында ҡарар ҡабул ителде.
Әлеге мәлдә «ЯВА» компаниялар төркөмө илдә 100-ҙән ашыу проектты ғәмәлгә ашырған. Уның тарафынан 250 саҡрымға яҡын магистраль газ үткәргес, дөйөм майҙаны 1 миллион квадрат метрҙан ашыу торлаҡ төҙөлгән, 350 саҡрымдан ашыу инженер селтәрҙәре һуҙылған.


text:
Бөйөк Ҡытай диуары
Координаталар: 40°25′ с. ш. 116°05′ в. д. / 40.417° с. ш. 116.083° в. д. (G) (O)
Бөйөк Ҡытай стенаһы (Ҡалып:Zh-тупб) — мөһим архитектура ҡомартҡыһы. Төньяҡ Ҡытай буйлап (тармаҡтарын иҫәпкә алып) 8 851,1 км оҙонлоҡтағы стена.
Тарихы[үҙгәртергә | вики-тексты үҙгәртергә]
Стенаның беренсе өлөшөн төҙөү хунну күсмә халҡының һөжүменән һаҡланыу өсөн, император Цинь Ши-хуанди (Цинь династияһынан) хакимлыҡ иткән дәүерҙә б.э.т. 475—221 йылдарҙа төҙөлә. Төҙөлөштә халыҡтың биштән бер өлөшө, йәғни миллиондан ашыу кеше ҡатнаша. Стена 8 мең 851 км 800 м оҙонлоҡта төҙөлә.
Стена Ҡытайҙың иң төньяҡ сиген билдәләй һәм ватандаштарҙы ҡырағай ҡәбиләләргә ҡушылыуҙан һаҡлай. Стена Ҡытай цивилизацияһының сиктәрен билдәләй, яңы яулап алынған ерҙәрҙә берҙәм империя төҙөүгә булышлыҡ итә.
Хань династияһы хакимлыҡ иткән осорҙа (б.э.т. 206 — б.э. 220 йылдар) стена көнбайыш Дуньхуанға тиклем киңәйтелә. Сауҙа ҡарауандарын күсмә халыҡ һөжүменән һаҡлау өсөн сүллек эсендә ҡарауыл башнялары төҙөлә.
Стенаның беҙҙең көндәргә тиклем һаҡланған өлөшө башлыса Мин династияһы (1368—1644 йылдар) дәүерендә төҙөлә. Был дәүерҙә төҙөлөш материалдары башлыса кирбес һәм таш була. Ҡыҫҡа ваҡыт эсендә стена көнсығыштан көнбайышҡа тиклем, Бохай ҡултығынан Һары диңгеҙгә тиклем йәйелә.
Емерелеүе һәм тергеҙелеүе[үҙгәртергә | вики-тексты үҙгәртергә]
Цин династияһы (1644—1911 йылдар) дәүерендә стенаға ихтибар күрһәтмәү арҡаһында өс быуат эсендә стена емерелеп бөтә. Тик беләкәй генә Пекин —Бадалин өлөшө «башҡала ҡапҡаһы» булараҡ һаҡланып ҡала. 1899 йылда Америка гәзиттәре стена емереләсәк, уның урынына шоссе юл төҙөләсәк тигән хәбәр тарата.
1984 йылда Дэн Сяопин башланғысы менән Бөйөк Ҡытый стенаһын реставрациялау программаһы ғәмәлгә ашырыла. Был программа Ҡытай, сит ил компаниялары, шәхси кешеләр тарайынан финанслана.
Ҡыҙыҡлы факттар[үҙгәртергә | вики-тексты үҙгәртергә]
- Таш блоктарҙы һалыу өсөн йәбешкәкле дөгө бутҡаһы менән һүндерелгән эзбис ҡулланғандар.
- Йыл һайын «Бөйөк стена» тип аталған еңел атлетика марафоны үткәрәләр, дистанцияның бер өлөшөн спортсмендар стена һырты буйлап йүгерәләр.
- Бөйөк Ҡытай стенаһын орбита станцияларынан ябай күҙ менән күреп булмай тигән фекер йәшәһә лә, спутниктар төшөрөлгән фотоларҙа күрергә була.
Галерея[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Е. Н. Грицак. Пекин и Великая Китайская стена, Вече, Москва, 2005, ISBN 5-9533-0778-0


text:
Башҡортостан Президенты эш сәфәре менән Салауат ҡалаһында булдыФото: Андрей Старостин
Башҡортостан Президенты эш сәфәре менән Салауат ҡалаһында булды
Башҡортостан Президенты эш сәфәре менән Салауат ҡалаһында булдыФото: Андрей Старостин
Шәмбе, 1 июндә, Башҡортостан Президенты Рөстәм Хәмитов эш сәфәре менән Салауат ҡалаһында булды. Ҡаланың мәҙәниәт һәм ял паркында төбәк башлығы ағас ултыртыу акцияһында ҡатнашты. Салауат халҡы ҡалаға 65 йыл тулыу уңайынан йүкә үҫентеләрен ултыртты.
Артабан республика етәксеһе 1-се лицейҙа булды. Уның янында «Мәктәп. Бишенсе элемент» тип аталған урам сәнғәте фестивале үткәрелде. Сара сиктәрендә Санкт-Петербург һәм Салауат ҡалалары рәссамдары дүрт күп ҡатлы йорттоң фасадтарында һүрәттәр төшөргән. Фән, тәбиғәт, ижад, энергия һәм мәктәп – барлыҡ композицияларҙың төп темаһын тәшкил итә. Рәссамдар билдәләүенсә, бындай һүрәттәрҙе төшөрөү өсөн ике-өс ай ваҡыт талап ителә. Шуға күрә Салауат ҡалаһында байрамға алдан уҡ әҙерләнә башлағандар. Әлеге ижади эштә 20-гә яҡын кеше ҡатнашҡан.
— Был проект миңә бик оҡшаны, уны Өфө, Салауат һәм республиканың башҡа ҡалаларында ла йәйелдерергә кәрәк, — тине Рөстәм Хәмитов.
Фестиваль тағы бер нисә көн дауам итәсәк. Уны ойоштороусылар урам сәнғәте техникалары һәм төрҙәре буйынса оҫталыҡ дәрестәре үткәрәсәк.
Салауат ҡалаһына эш сәфәре барышында Башҡортостан Президенты яңы асылған амбулатор гемодиализ үҙәген ҡараны. Учреждение Салауат һәм Ишембай халҡын хеҙмәтләндерә. Был хаҡта баш табип Ринат Хәбибуллин һөйләне. Уның һүҙҙәренсә, бында уртаса айлыҡ эш хаҡы табиптар араһында – 37 мең һум, медицина персоналы араһында 16 мең һум тәшкил итә.
Республика етәксеһе БР Хөкүмәте вице-премьеры Лилиә Ғүмәроваға республикала бындай яңы үҙәктәр асыу мәсьәләһен ентекле тикшерергә ҡушты.
Артабан Рөстәм Хәмитов ҡала балалар дауаханаһында булды. Унда функциональ диагностика блогын, физиотерапия бүлмәһен, операция залын һәм башҡа бүлектәрҙе ҡарап сыҡты.
Журналистар менән аралашыу барышында Башҡортостан Президенты тәьҫораттары менән бүлеште.
— Һуңғы ваҡытта, ҡыҙғанысҡа ҡаршы, йәмғиәттә кире мәғлүмәттәр өҫтөнлөк итә. Бәлки, кире яҡтарҙы күреү һәм улар тураһында һөйләү еңелерәк булғанға шулайҙыр. Ә мин бөгөн көнө буйы тормоштоң тик ыңғай яҡтары менән генә танышам: яңы клиникалар асыла, яҡшы дауаханалар төҙөлә, — тине Рөстәм Хәмитов. – Бөгөн Өфөлә яңы бала табыу йортон ҡараныҡ, Салауат ҡалаһы көнөн нисек билдәләүҙәрен күрҙек. Был матур байрамға барлыҡ ҡала халҡы тиерлек йыйылған. Шуға күрә, минеңсә, изгелек яйлап булһа ла, әммә ышаныслы рәүештә өҫтөнлөк ала башлай.


text:
Башҡорт драма театры Төркиәлә халыҡ-ара фестивалдә ҡатнашасаҡ
Мәжит Ғафури исемендәге Башҡорт дәүләт академия драма театрының труппаһы Төркиәгә «Мең һулыш һәм бер тауыш» халыҡ-ара фестиваленә юлланды. Ул 14 -25 апрелдә Конья ҡалаһында дүртенсе тапҡыр үтәсәк.
«Башинформ» агентлығына театрҙың әҙәби мөхәррире Гөлнара Кәримованың хәбәр итеүенсә, Башҡорт драма театры был халыҡ-ара төрки телле фестивалгә икенсе тапҡыр саҡырыла. Тәүге тапҡыр башҡорт артистары фестивалгә «Шәүрәкәй» милли музыкаль комедияһы менән килгәйне.
Был юлы Төркиә тамашасыһына Нәжиб Асанбаевтың «Әхмәтзәки Вәлиди Туған» трилогияһы буйынса әҙерләнгән ошо уҡ исемдәге тарихи драмаһы тәҡдим ителәсәк (режиссеры Айрат Әбүшахманов).
Спектакль ысынбарлыҡтағы тарихи ваҡиғаларға нигеҙләнгән һәм Зәки Вәлидиҙең хәтирәләре формаһында бирелә. Бында тамашасылар алдында бөйөк ғалим тормошоноң иң мөһим осорҙары кәүҙәләндерелә, һәм был ваҡиғаларҙың күбеһе Төркиәлә булып үткән.
«Әхмәтзәки Вәлиди Туған» драмаһы республиканан ситтә бер нисә тапҡыр күрһәтелде һәм, әйтергә кәрәк, был премьералар ярайһы уңышлы үтте. Беренсе тапҡыр ул Истанбулда Төркиәлә Башҡортостан фәндәре һәм мәҙәниәте көндәре сиктәрендә тамашасылар иғтибарына сығарылды. Ул ваҡытта Башҡортостандың халыҡ артисы Хөрмәтулла Үтәшев Ататөрк роле өсөн Исмәт Кюнтай исемендәге премияға лайыҡ булды.
Күптән түгел Башҡорт драма театрының Ҡазандағы гастролдәре лә тап ошо спектакль менән асылғайны.


text:
Башҡортостандың юл хужалығына быйыл 15 миллиард һум йүнәлтелә
Башҡортостандың юл хужалығына быйыл 15 миллиард һум йүнәлтелә.
Быға тиклем бер ҡасанда тармаҡҡа шундай ҙур күләмдә аҡса бүленгәне юҡ ине. Республика башлығы был хаҡта Күмертау ҡалаһына һәм Көйөргәҙе районында эш сәфәре барышында белдерҙе. Башҡортостанда юлдар оҙонлоғо 50 мең саҡырымдан уҙып китә. Уның тик 30-35 проценты ғына нормаға тап килә. Район ҙәм ҡала активы менән осрашыуҙа Рөстәм Хәмитов юл хужалығында заманса технологиялар үҙләштерергә саҡырҙы.


text:
Рөстәм Хәмитов «Бойондороҡһоҙ Дәүләттәр Берләшмәһе Хёндэ Мотор» компанияһының генераль директоры Ку Йон Ги менән осрашты Фото: Андрей Старостин
Рөстәм Хәмитов «Бойондороҡһоҙ Дәүләттәр Берләшмәһе Хёндэ Мотор» компанияһының генераль директоры Ку Йон Ги менән осрашты
Рөстәм Хәмитов «Бойондороҡһоҙ Дәүләттәр Берләшмәһе Хёндэ Мотор» компанияһының генераль директоры Ку Йон Ги менән осрашты Фото: Андрей Старостин
ӨФӨ, 2015 йыл, 25 июнь. /«Башинформ» мәғлүмәт агентлығы, Илья Спиридонов/.
24 июндә Республика йортонда Башҡортостан Башлығы Рөстәм Хәмитов «Бойондороҡһоҙ Дәүләттәр Берләшмәһе Хёндэ Мотор» компанияһының генераль директоры Ку Йон Ги менән осрашты. Яҡтар Өфөлә үтәсәк ШОС һәм БРИКС саммиттары ваҡытында транспорт менән тәьмин итеү мәсьәләләрен, шулай уҡ компанияның республика предприятиелары менән хеҙмәттәшлек мөмкинлектәрен тикшерҙе.
Төбәк етәксеһе республиканың Корея компанияһы менән тулы күләмдә хеҙмәттәшлек итергә әҙер булыуын белдерҙе.
«Беҙ һеҙҙең концерндың комплектлаусы һәм башҡа изделиеларҙың деталдәрен етештереү эшенә ҡушыла алабыҙ. Республикала автомобиль сәнәғәте өсөн продукция сығарған 15 предприятие бар. Атап әйткәндә, беҙҙә автомобиль сәнәғәте өсөн беркетеү деталдәре, салон интерьеры өсөн тышлыҡ материалдары сығарыла, — тип хәбәр итте республика етәксеһе. — Бер һүҙ менән әйткәндә, беҙ һеҙҙең корпорация менән хеҙмәттәшлек итергә әҙер. Был беҙҙең өсөн бик ҡыҙыҡлы булыр ине».
«Бойондороҡһоҙ Дәүләттәр Берләшмәһе Хёндэ Мотор» компанияһының генераль директоры Ку Йон Ги Башҡортостан Башлығына һәм ШОС һәм БРИКС саммиттарына әҙерлек буйынса ойоштороу комитетына күрһәткән ярҙамы өсөн рәхмәт белдерҙе.
«Беҙ тапшырған 232 машинаның ошо сараның рәсми автомобилдәре булыуы — беҙҙең өсөн ҙур хөрмәт. Беҙ ошо автомобилдәрҙең сифатына ҙур иғтибар бирәбеҙ. Саралар юғары кимәлдә үтер, автомобилдәребеҙ быға үҙ өлөшөн индерер, тип ышанабыҙ», — тине Ку Йон Ги.
Уның һүҙҙәренсә, саммиттарҙа Equus, Genesis, i40 һәм H1 маркалы автомобилдәр йөрөйәсәк. Ә i40 моделе иһә 16 июндә генә сығарыла башлаған.
Ку Йон Ги хеҙмәттәшлек тураһында тәҡдимдәрҙе компания етәкселегенә еткерәсәген белдерҙе.
«Беҙҙең завод Санкт-Петербургта урынлашҡан. Етештереү ҡеүәте йылына 220 мең автомобиль тәшкил итә. Был завод бик уңышлы эшләй. Башҡортостан менән берләшеү өсөн мөмкинлектәр булыр, тип уйлайым», — тине «Бойондороҡһоҙ Дәүләттәр Берләшмәһе Хёндэ Мотор» етәксеһе.
Иҫегеҙгә төшөрәбеҙ, Рәсәйҙең 2014-2015 йылдарҙа Шанхай хеҙмәттәшлек ойошмаһында һәм 2015 йылда БРИКС берләшмәһендә рәйеслек итеүен тәьмин итеү һәм саммиттарға әҙерлек буйынса ойоштороу комитеты тарафынан «Бойондороҡһоҙ Дәүләттәр Берләшмәһе Хёндэ Мотор» компанияһы менән меморандумға ҡул ҡуйылған. Hyundai маркаһы Өфөлә үтәсәк саммиттарҙың — Шанхай хеҙмәттәшлек ойошмаһы ағзалары булған дәүләт башлыҡтары Советы ултырышының һәм БРИКС-ҡа ингән дәүләт һәм хөкүмәт башлыҡтары осрашыуының рәсми автомобиле тип билдәләнде.
Саммиттар ваҡытында бөтә автотранспорт менән «Башавтотранс» дәүләт унитар предприятиеһы идара итәсәк. Унда ҡытай, португал һәм инглиз телдәре белгестәре йәлеп ителәсәк.


text:
Иртәгә - «Ағиҙел» Башҡортостан художество промыслаһында Асыҡ ишектәр көнө
15 октябрҙә «Ағиҙел» Башҡортостан художество промыслаһы” дәүләт унитар предприятиеһы Асыҡ ишектәр көнө үткәрә. Уның сиктәрендә производство буйынса экскурсия, предприятие тураһындағы фильмдың презентацияһы, Башҡортостан Республикаһының Сәнәғәт һәм инновацион сәйәсәт министрлығы, БР Мәғариф министрлығы, Өфө хакимиәте һәм БР Хеҙмәт һәм халыҡты социаль яҡлау министрлығы ҡарамағындағы Дәүләт халыҡты эш менән тәьмин итеү идаралығы вәкилдәре ҡатнашлығында матбуғат конференцияһы үтәсәк.
Матбуғат конференцияһынан һуң ҡунаҡтарҙы фуршет көтә.
Аккредитацияны түбәндәге телефондар аша алырға мөмкин: 284-57-49, 8-937-358-96-36 йәки e-mail буйынса:gupbhpagidel@mail.ru (Байғужина Рената Фәрит ҡыҙы).
Адресы: Өфө ҡалаһы, Трамвай урамы, 5а.
Сара сәғәт 12-лә башлана.


text:
Өфөлә йәштәр эшҡыуарлығы буйынса түңәрәк өҫтәл ойошторола
Шаршамбы, 28 мартта, Башҡортостанда Йәштәр фәне көндәре сиктәрендә «Башҡортостан Республикаһында йәштәрҙе эш менән тәьмин итеүҙәге көнүҙәк проблемалар» темаһына түңәрәк өҫтәл үтәсәк. Унда БР Эшҡыуарлыҡ һәм туризм буйынса дәүләт комитеты рәйесе Руслан Кинйәкәев ҡатнашасаҡ. Ул йәштәргә 2012 йылға Башҡортостан Республикаһында Бәләкәй һәм урта эшҡыуарлыҡты үҫтереү программаһы сиктәрендәге йәштәр йүнәлеше тураһында һөйләйәсәк, тип хәбәр итә ведомствоның матбуғат хеҙмәте.
Хәтерегеҙгә төшөрәйек, 2012 йылға иҫәпләнгән Программа сиктәрендә бәләкәй һәм урта эшҡыуарлыҡ вәкилдәре өсөн яңы ярҙам саралары ҡаралған. Старт-ап төрөндәге субсидияларҙы һөнәри белем биреү учреждениелары студенттары һәм уларҙы тамамлаусылар ала аласаҡ, тип планлаштырыла. Был ярҙам төрө «Стартҡа хоҡуҡ» программаһы нигеҙендә бойомға ашырыласаҡ.
Түңәрәк өҫтәлдә яңы эш башлаған эшҡыуарҙар өсөн заманса IT-технологияларҙы ҡулланып консультациялар биреүҙең яңы алымдары тураһында һүҙ алып барыласаҡ. Бизнес-мөхит булдырыу яңы эш башлаусы бизнесмендарҙы үҙ эшен алып барыуға өйрәтеүҙе талап итә, был иһә үҙ сиратында республикала эшҡыуарҙар иҫәбенең артыуына булышлыҡ итергә тейеш.


text:
Баш ҡала халҡы Өфөнөң күп ҡатлы йорттарына ҡарағанда ҡала ситендәге өйҙәргә өҫтөнлөк бирә
Өфө халҡының йәмәғәт фекерен алыу һөҙөмтәләре күрһәтеүенсә, үткән йылдарҙағы мәғлүмәттәр менән сағыштырмаса ҡала ситендәге торлаҡҡа ихтыяж тотороҡло үҫешә – 2008 йылда 47 проценттан алып 2013 йылда 56,5 процентҡа тиклем. Бындай мәғлүмәттәрҙе Өфө хакимиәтенең мәғлүмәт-аналитика идаралығы начальнигы Аскар Фазлыев 18 мартта үткән матбуғат конференцияһында килтерә.
Ҡала ситендә йорт һатып алырға әҙер 56,5 процент теләүсе торлаҡ сифатында танхаусты ҡарай, ә 37,7 проценты бындай торлаҡ тибын үҙе өсөн яраҡһыҙ тип иҫәпләй.
Дөйөм алғанда торлаҡ тәьминәтлеге менән хәл, һорау алған өфөлөләрҙең фекеренсә, 2013 йылда 2012 йыл менән сағыштырмаса күпкә үҙгәрмәгән, әммә ул биш йыл элеккегә ҡарағанда күпмегәлер яҡшыраҡ. 2008 йылда респонденттарҙың 33 проценты ҡалала торлаҡ тәьминәтлеге менән хәлде ыңғай баһаланы, ә ағымдағы йылда – 44 процент.
Һорау алғандарҙың сиреге тиерлек Өфөлә торлаҡ алырға теләр ине. Уларҙың яртыһы эконом-класс торлағы алыу мөмкинлеген ҡарарға әҙер. Потенциал һатып алыусыларҙың яртыһы тиерлек фатирҙы беренсел торлаҡ баҙарында йәки төҙөлөш стадияһында (тейешенсә, 33 һәм 13 процент) һатып алыуҙы үҙ итә.
Өфө халҡы фекеренсә, ҡала Дим һәм Ағиҙел аръяғы, Затон-Дим (31 процент һәм 30 процент) яғына үҫешергә тейеш. Был йүнәлештәрҙә яңы биҫтәләр төҙөлөшө перспективалы тип иҫәпләнә. Респонденттарҙың 22 проценты ҡала Ҡариҙел аръяғы (Нагаево, Дорогино) яғына үҫешергә тейеш тип иҫәпләй.


text:
Великие Луки ҡалаһында Александр Матросовтың яҡташтарын ихтирам итәләр
Псков өлкәһенең Великие Луки ҡалаһында Башҡортостан халҡына – Александр Матросовтың яҡташтарына хөрмәт менән ҡарайҙар, тине БР Эҙәрмәндәр отрядтары йәмәғәт фонды Советы рәйесе Илдар Бикбаев.
— Бындай яҡшы мөнәсәбәт беҙгә ойоштороу мәсьәләләрен хәл иткәндә ныҡ ярҙам итте, — тине ул. – Урындағы халыҡҡа эҙләү эштәре менән шөғөлләнеү өсөн тап Александр Матросов һуғышҡан ергә килеүебеҙ оҡшаны.
Илдар Бикбаев, был ҡалала урындағы музейға Александр Матросов исеме бирелгән һәм уға һәйкәл ҡуйылған, тип хәбәр итте. Советтар союзы Геройы үҙе лә ошо ҡалала ерләнгән.


text:
Өфөлә «Сәйер миссис Сэвидж» спектакленең премьераһы СССР-ҙың халыҡ артисы Гөлли Мөбәрәкованың бенефисы буласаҡ
ӨФӨ, 2016 йыл, 23 июнь. /«Башинформ» мәғлүмәт агентлығы, Ләйлә Аралбаева/.
Мәжит Ғафури исемендәге Башҡорт академия драма театрында яңы спектаклдең репетициялары бара. Америка драматургы Джон Патриктың «Сәйер миссис Сэвидж» комедияһын өфөләргә яҡшы таныш Тыва режиссеры Сюзанна Ооржак ҡуя. Пьесаны сәхнәләштерергә СССР-ҙың халыҡ артисы, Башҡортостандың С.Юлаев исемендәге дәүләт премияһы лауреаты Гөлли Мөбәрәкова тәҡдим иткән. Спектакль актрисаның ноябрь айында үтәсәк юбилейына арнала .
«Был бөтөнләй икенсе, ҡыҙыҡлы, заманса тарих буласаҡ. Спектакль йәнә Гөлли Арыҫлан ҡыҙының актерлыҡ талантын күрһәтер, тип көтәбеҙ», — тине театрҙың художество етәксеһе ярҙамсыһы Зилә Сәғәҙиева.
Спектаклдә 11 актер ҡатнаша, улар араһында Хөрмәтулла Үтәшев, Сара Буранбаева, Эльвира Юнысова бар. Башҡорт теленә яҙыусы Гөлсирә Ғиззәтуллина тәржемә иткән. Ҡуйыусы-рәссамы — «Алтын битлек» лауреаты Альберт Нестеров.
«Сәйер миссис Сэвидж» спектакле Рәсәйҙә күп тапҡыр ҡуйыла. Моссовет исемендәге театрҙа төп ролде тәүгеләрҙән булып Фаина Раневская башҡара. Спектакль ҙур уңыш менән бара. Һуңынан ролде Любовь Орлова, Вера Марецкая уйнай. Марецкая ҡатнашлығындағы спектакль фильм-спектакль булараҡ төшөрөлә.
Сюзанна Ооржак — Ҡыҙыл ҡалаһының В.Кок-оола исемендәге Тыва музыкаль-драма театры режиссеры. Ул Якутск, Ҡыҙыл, Өфө, Барнаул ҡалаларында 20-нән ашыу спектакль сәхнәләштергән. «Алтын битлек» Рәсәй милли театр премияһының жюри ағзаһы.